text
stringlengths 175
11.3k
| summary
stringlengths 18
344
|
|---|---|
قبيل انطلاق موسم انتقاء العاملات الموسميات من المغرب للعمل في حقول الأندلس الإسبانية، والذي من المتوقع أن تستقبل فيه اسبانيا خلال العام الجاري، 16500 عاملة موسمية مغربية، يخوض اليمين الإسباني المتطرف حملة تشغيلهن. وأطلق حزب “فوكس” اليميني المتطرف، الذي احتل المرتبة الثالثة في الانتخابات الأخيرة، حملة ضد تشغيل العمال الفلاحيين المغاربة في الضيعات الإسبانية، حسب ما نقلته وسائل إعلام اسبانية نهاية الأسبوع. | حزب “فوكس” المتطرف ضد العاملات المغربية: مباغيهمش يخدمو ف الحقول الاسبانية |
محمد الوفا كان اول وزير اختارو بنكيران بعد تكليفو من قبل الملك عقب فوزه بانتخابات 2016 التشريعية. هاد لكلام كان قالو ل”كود” بنكيران فوقتو. كانت المفاوضات صعيبة ورئيس الحكومة السابق بذهاؤو كان متوقع باللي ما غاديش يدير حكومتو ولكن كان متيقن من حاجة وحدة هو انها ايلى كانت فاول وزير فيها ماشي شي حد من حزبو او شي شخصية اخرى بل محمد الوفا اللي دوز معاه الولاية السابقة ديالو كلها. بعد التربيعة الوطنية دوز وزير منتدب مكلف بالشؤون العامة والحكامة. فلقاء مع “كود” بعد مفاوضات مع ادريس لشكر الكاتب الاول لحزب الاتحاد الاشتراكي٬ سولنا بنكيران على واش بان شي ضوء. كان فجوابو باللي ما كاين ضو وباش سولاتو على شكون يقدر يكون فالحكومة كان ردو ل”كود” باللي اللي متأكد منو هو وجود محمد الوفا فهاد الحكومة. العلاقة بيناتهم بدات من بداية حكومة نونبر 2011 . كان حزب الاستقلال جزء من الائتلاف الحكومي. بنكيران فاوض عباس الفاسي وتوصلو للائحة الوزراء. كان ضمنهم الوفا. شي وحدين فالدولة بداو ينوعرو ودفعو حميد شباط يولي امين عام للاستقلال ودفعوه يهاجم بنكيران ويخرج من الحكومة. كان هاد الشي ف2013. خرجو وزراء الاستقلال باستثناء الوفا اللي بقى وفي لبنكيران. طبعا كان خدا الاذن من القصر. نسيب علال الفاسي كيعرف المخزن مزيان. كيعرف يدير الصواب. بنكيران كان طلب يبقى فالحكومة وهو خذا هاد الاذن واستمر مع بنكيران. توطدات العلاقة بزاف بين الرجلين. بل كان الوفا ماشي غير وزير فحكومة بنكيران بل اكثر مستشاريه السياسيين. ايلى كان محمد حصاد وزير الداخلية كيتسشتارو فالامور المرتبطة بالادارة وتعقيداتها٬ فالوفا كان مستشارو فقضايا مرتبطة بالسياسة ومسالكها الوعرة. طبعا الوافا شخصية سياسية مرموقة. عانى من داك الشي اللي غادي يعاني منو بنكيران فيما بعد: طعنات الحزب وجحود الدولة. كان هاد السياسي هو اللي مؤهل ياخد حزب الاستقلال فبلاصة عباس الفاسي. شي مقالع فالمخزن حينها بعدوه على عباس وداروه سفير فالهند فايران فالبرازيل. المهم تهناو منو ولكن الوفا المراكشي الذكي الداهية كان متبع كلشي. جات حكومة بنكيران ومعاها رجع للسياسة شوية من رونقها. شاف بعد تعيين الملك لبنكيران باش يدير حكومة ف2016 باللي تعرض لاجحاف من الدولة وطعنات من حزبو. كان الراحل محمد الوافا قال ل”كود” فاحدى المرات باللي يستاقل من السياسة مع بنكيران. بقى ديما كيزورو٬ وفق ما علمته “كود”٬ فاللول كل ثلاث وقبلوها وولات كل اربعا. كان كيجي وفاحيان كثيرة كيكون معاهم نبيل بنعبد الله الامين العام لحزب التقدم والاشتراكية. الوفا المرح ديما باش كيدخل عندو كيخاطب بنكيران “السيد الرئيس” =رئيس الحكومة= ويرد عليه هاد الاخير بالتقشاب. ديال من رئيس. يمكن غير عليه وعلى فريد= يقصد فريد تيتي اللي مع بنكيران وتشهر بزاف فتصوير فيديوات وصور لامين عام العدالة والتنمية سابقا. | الوافا السياسي اللي لقى فيه بنكيران وفاء ما لقاهش فناس حزبو. كان اول وزير ختارو بعد تكليفه من قبل الملك ف2016 واعتازل السياسة معاه |
علمت “كود”، أن النيابة العامة بمحكمة الاستئناف بمكناس اصدرت، الاثنين الماضي، قرارا بإيداع متهما يعمل حارسا مؤسسة تربوية خاصة بمدينة خنيفرة، رهن تدابير الاعتقال الاحتياطي بالسجن المحلي تولال 1 في انتظار التحقيق التفصيلي معه حول التهم المنسوبة إليه. ويتابع المتهم بـ “هتك عرض قاصر بعنف”، بعد اعتقاله من طرف مصالح الأمن، بناءا على التصريحات المضمنة في الشكاية المرفوقة بالشهادة الطبية التي تثبت الواقعة، والتي رفعتها أسرة الضحية الذي يبلغ 6 سنوات، وتعرض للاستغلال الجنسي عدة مرات من طرف الحارس المتهم بمرحاض المؤسسة التربوية. | سيكوريتي بيدوفيل رجع مرحاض مدرسة خاصة لبرتوش |
من بعد ما داز شهر والزيادة على النهار اللول من الحجر الصحي لي فرضو المغرب للحد من انتشار فيروس كورونا، بزاف ديال الناس والمشاهير عبرو على القنطة بسباب الگلاس في الدار، ومنهم هشام مسرار. مسرار المنشط في القناة الثانية نشر تصويرة على حسابو في انستگرام وكتب عليها “قربنا نصديو بهاد الحجر الصحي، الله يفكنا على خير وترجع الحياة كيفما كانت وأحسن”. هشام مسرار كان من المشاهير لي شجعو المتتبعين ديالهم على الالتزام بالحجر الصحي وطلق تطبيق للرياضة من الدار. | هشام مسرار محتارم الحجر الصحي: قربنا نصديو |
قال مصدر ل”كود”، أن دفاع بوعشرين تقدم بطلب ثاني بعد طلب تحديد جميع المكالمات، ويتعلق بالاستماع للشهود أو الاستغناء عنهم قبل الشروع في عرض الفيديوهات. وقال مصدر كود، أن المحكمة بعد المداولة، قبلت الطلبات شكلا ورفضتها مضمونا. | دفاع بوعشرين تقدم بطلب الاستماع للشهود او الاستغناء عنهم قبل عرض الفيديوهات وها اش قالت المحكمة |
مقاطعة ديربيشاير البريطانية شهدات حادثة ماساوية بعدما توفات شابة إثر سقوطها من فوق قمة جبل “كيندر داون” من ارتفاع 100 قدم. الشابة خرجات هي وعائلتها وحبيبها باش يستمتعو في عيد الفصح، ومن بعد 3 ساعات ديال المشي وصلو الشلال، الأم والأخت خلاو بنتهم مع حبيبها باش يعيشو الرومانسية وهنا وقعات الواقعة. وقالت صحيفة “مترو” أن رجل الشابة زلقات وحاول حبيبها يشدها لكن طاحت وداها الما، وملقاوهاش إلا بعد نصف ساعة من البحث. التحقيقات داروهم البوليس وأكدوا أن مكينش شي دليل على شبهة جنائية في الحادثة المؤلمة. | خرجة عائلية تحولات لمأساة حقيقية.. شابة زلقات وحبيبها فشل في إنقاذها |
علقت المطربة الأمريكية، ليدي غاغا، على اختيارها للمشاركة في حفل تنصيب الرئيس الأمريكي المنتخب، جو بايدن، ونائبته، كامالا هاريس، في يوم 20 يناير الجاري. وكتبت عبر حسابها على موقع “إنستغرام” للتواصل الاجتماعي: “يشرفني بشدة أن أنضم إلى حفل تنصيب جو بايدن في 20 يناير لغناء النشيد الوطني والاحتفال بالتنصيب التاريخي لـه ولكامالا هاريس. https://www.instagram.com/p/CKCASEns5L-/?igshid=1hr52pn61tu7z ومن المقرر أن تؤدي ليدي غاغا النشيد الوطني الأمريكي في يوم تنصيب جو بايدن وكامالا هاريس، الأربعاء 20 يناير الجاري، بحسب مجلة “فارايتي” الأمريكية. وليست هذه هي أول مرة تغني ليدي غاغا فيها النشيد الوطني، إذ سبق لها ذلك في افتتاح مباراة “السوبر بول 50” في عام 2016، وحازت وقتها على إشادات عديدة. | ليدي كَاكَا فرحانة حيث غادي تغني فحفل تنصيب جو بايدن -تدوينة |
توصلت “كود” في سياق متابعة حالة الطوارئ الصحية التي فرضتها وزارة الداخلية وباشرتها ولاية جهة العيون الساقية الحمراء، ابتداءً من الساعة السادسة مساء اليوم الجمعة، خارطة توضح أسواق التموين المخصصة لكل دائرة. ووفقا للخريطة التي توصلت بها “كود” فقد تم تخصيص ثمانية أسواق محلية بمختلف أنحاء المدينة قصد التبضع وإقتناء المواد الأساسية كل حسب الدائرة التي ينتمي الحي الذي يقطن به، وذلك في إطار التدابير الإحترازية المتخذة للحد من انتشار عدوى فيروس كورونا المستجد، بالإضاقة لإحداث سوقين اثنين جديدين لتخفيف الضغط. | عشرة أسواق فالعيون للي بغا يتسوق بالتزامن وحالة الطوارئ الصحية |
أفادت تقارير إعلامية إسبانية، أن مصالح الحرس المدني الإسباني ألقى القبض مؤخرا على مهاجر غير نظامي يحمل الجنسية المغربية بضواحي الجزيرة الخضراء متلبسا بسياقة سيارة رباعية الدفع مسروقة. وأضافت التقارير ذاتها، أن المتهم احيل على العدالة بعدما كشف تفتيش السيارة المسروقة عن شحنة مخدرات تقدر بازيد من 150 كيلوغراما من الحشيش. | حراك شدوه ف اسبانيا سايگ كاط كاط مشفورة وفيها 150 كيلو ديال الحشيش |
الأرجنتيني دييكَو مارادونا، مدرب فريق خمنازيا اسكَريما، حطوه فالحجر الصحي، من بعد ما خالط مصابين بفيروس كورونا المستجد. وذكرات صحيفة “أولي” أن هذ واحد من ليكَارد كور ديال مارادونا فاق ولقى راسو فيه أعراض كورونا، وراه دار التيست ومازال كيتسنا النتيجة. وحسب المصدر نفسو، فمارادونا غيدير التيست دكورونا غدا الخميس. | غيدير التيست غدا.. مارادونا خالط مصابين بكورونا وحطوه فالحجر الصحي |
علمت “كود” ان عزيز اخنوش رئيس التجمع الوطني للاحرار وزير الفلاحة والصيد البحري والتنمية القروية والمياه والغابات غادي يبقى فالحكومة اللي طلب الملك من رئيس الحكومة ينقحها ويقادها ويجيب ليها وزرا قافزين. وفق مصدر “كود” ان اخنوش غادي يحتافظ بنفس المنصب. حزب الاحرار كان عبر عن تضامنو مع رئيسو ودان الهجومات اللي تعرض ليها. | اخنوش باق فالحكومة |
فقدت الممثلة رجوى السهلي، الأم ديالها، في نهاية هاد السيمامة، وهادشي أثر عليها بزاف خصوصا ان علاقتها معها كانت متوثرة وشاركات هادشي على حسابها الشخصي في فيسبوك. رجوى لي معروفة في مواقع التواصل الاجتماعي، وخصوصا في انستگرام، نشرت فيديو من گنازة الأم ديالها، وهي معنقة الصندوق وكتبكي وتتسامح مع ماماها. رجوى كتبت على الفيديو كلمات، وصفت فيها علاقتها لي كانت متوثرة مع أمها، لأسباب ما دخلاتش في تفاصيلها، ولكن طلبت من الناس يبغيو أمهاتهم وهوما حيين، ويقربو ليهم، ويعبر ليهم على الحب ديالهم. | كانت علاقتهم ماشي حتى لهيه.. رجوى السهلي ودعت ماماها بكلمات مؤثرة – فيديو |
البارح كثر بزاف ديال القيل والقال على أمال صقر ومسلم بعدما كل واحد دار بوسط على حسابو في انستكَرام كيحشي فيه الهضرة للاخر، والخلاصة الكبيرة ديال هدرتهم هي انهم مخاصم وكاعيين ويمكن حتى غادي يطلقو. ولكن دويرة خفيفة في الحسابات ديال الكوبل وغادي يبان للناس انهم دايرين “فولو ” لبعضياتهم وأنهم كيلايكيو شي لشي حشيان الهضرة ديال “الزواج والطلاق والشمتة” بلا حتى مشكل. والخلاصة أن الفيلم كامل دايرينو على قبل شوية ديال البوز. اما التبركيكة لي جابت “كود” فهي ان مسلم صور هادي تقريبا 15 اليوم فيديو كليب، وناض ليه صداع مع المخرج على ود الفلوس لي تعطل عليه فيهم وجات أمال لبلاصة التورناج وعبرات على الغضب ديالها من شي حاجة دارها راجلها. هاد تخاصيمة لي كلشي ساق ليها الخبار هوما حاولو يستغلوها لصالحهم ويديرو بيها شي براكة ديال البوز بما انهم غبرو وممسوق ليهم حدهاد الايام. وهادشي زاد تاكد البارح نيت، بعدما بجوج هدرو على الكولكسيون الجديدة ديال التيشورتات دمسلم “Caballero”. | ضريب المعاني وحشيان الهضرة.. واش مسلم وأمال صقر طلقو ولا باغيين غير يديرو البوز؟ |
وضع رجال الدرك الملكي يدهم على صيد ثمين وتمكنوا من تفكيك عصابة إجرامية خطيرة ، مكونة من أربعة أشخاص بينهم امرأة ، بعدما كبدت شركات الاتصالات خسائر مالية كبيرة وظلت تنشط في 22مدينة مغربية قبل أن يتم إيقاف عناصرها في مدينة الدار البيضاء. وبحسب مصادرنا، فإن عناصر الدرك الملكي العاملين بسرية مدينة ميدلت،تتبعوا أفراد العصابة إلى مدينة الدار البيضاء بعدما قام أفرادها بسرقة بطارية من أحد أعمدة لواقط الإشارات المخصصة لشركات الاتصالات والتي تبلغ قيمتها خمسة ملايين سنتيم إلى مدينة الدار البيضاء حيث تم إيقافهم وهم بصدد تصريف البطارية في سوق المتلاشيات بمبلغ مليون سنتيم . واعترف أفراد العصابة المفككة بكونهم دأبوا على التنقل في مختلف مناطق المغرب وترصد أعمدة اللواقط الهوائية المملوكة لشركات الاتصالات لسرقة بطاريات بها،مضيفين في محاضر الاستمتاع المنجزة إليهم من قبل رجال الدرك الملكي بسرية ميدلت،بكونهم غنموا بطاريات تصل قيمه كل واحدة منها خمسة ملايين سنتيم من 22 مدينة مغربية قبل أن يٌعيدوا بيعها لتجار المتلاشيات بمبلغ مليون سنتيم لكل بطارية. وتمت إحالة أفراد العصابة المفككة على أنظار النيابة العامة لمحكمة الاستئناف بالراشدية بتهم تكوين عصابة اجرامية والسرقة الموصوفة باستعمال ناقلة بمحرك وتخريب منشئات عمومية مع حالة العود. | جدارمية طيحو عصابة خرباتها على شركات الاتصالات.. نفذت عشرات السرقات في 22مدينة وطاحت في كازا |
حزب بوكس فمنطقة الاندلس، ماعجبوش الحال علاش المغرب ماتسجلاتش فيه عدد حالات كبير كيف تجسلات فإسبانيا اللي انهار نظامها الصحي في ذروة مواجهة كورونا، ومابقاوش كيقدرو يشدو الناس فالسبيطارات. رئيس الحكومة الاندلسية المنتمي للحزب الشعبي والمدعوم من بوكس، خوانما مورينو، قال أن أكثر جهة متضررة من عملية عودة مغاربة وجزائريي أوروبا لبلدانهم باش يدوزو العطلة، هي الجهة ديالو، وخاصو حتى هو يكون على علم بكل شيء متعلق بهاد العملية، خصوصا أن عودة هاد الجالية من شمال افريقيا بعد نهاية العطلة يقدر ينتج كارثة حقيقية، لأن عدد المهاجرين لي كيمشيو بالغ ثلاثة ملايين فرد. خوانما اوضح أن هاد الناس يلا جابو معاهم كورونا من المغرب والجزائر غاتكون كارثة اخرى، وأن العودة ديالهم كيترصد ليها عدد كبير من الامن بجهة الاندلس. رئيس بوكس فقرطبة واللي كيدعمو حكومة الاندلس، حتى هو دخل فهاد المعمعة وقال أن المغرب ماشي مستعد مزيان، والنظام الصحي ديالو ماشي حتى لتمى، وأن المعطيات لي كيقدم ماشي هي هاديك. وطبعا بينو فالاخير حقدهم على لمغاربة ملي قال انهم كيتضامنو مع مليلية وسبتة لي كيخنقها المغرب. | حزب بوكس ماتصرطاتش ليه كيفاش المغرب ماضرباتوش جايحة كورونا بحال الصبليون: المغرب ماشي مستعد ومكيعطيش ارقام صحيحة |
الكَركَرات نهار الجمعة الموافق للعشرين من نونبر 2020، نهار من ضمن نهارات طلعات شمسها على الراية المغربية وكشفات على واقع جديد فمنطقة استراتيجية مهمة للبلاد، منطقة هي عِماد لسياسات البلاد الخارجية، وعبرها قدر المغرب أنه يبدل مواقف ويقلب موازين فقارة أفريقية مواقفها السياسية كتبنى على المصالح وعطيني نعطيك جهارا نهارا. التسعود د الصباح “كود” كانت فالمعبر، وقفنا على الحركة كيدايرة، مزيانة وفيها رواج وهادشي باين على مالين لحوانت حدا المعبر، خدامين مروجين، برارد أتاي، العصير، الزريك -مشروب صحراوي عبارة عن اللبن والماء والسكر أو الحليب والياغورت-، كلشي موجود وبنادم مسربي خدام على راسو وكيعرق على رزقو، مخلي ولادو ولا أهلو وناسو ورزقو تابعو مئات الكيلومترات على الحدود، فالكَركَرات كلشي استهلاكي تقدر تلقاه، ولي بغيتيها واجدة، وكلشي بادي نهارو بالابتسامة. فخضم هادشي كتلقى عائلات من جنسيات دول جنوب الصحرا كَالسين لكنتهم غريبة وجنسياتهم مختالفة، وزيد عليهم كَور أيضا تا هوما كاينين، كيساينو يدوزو، ولكن الحركة المدنية مازال ما ولات كاينة بسبب التقييدات ديال كورونا، الكَركَرات دابا للأنشطة التجارية فقط كيف كان قبل ما تسد الطريق. التسعود وعشرين دقيقة، أول حاجة درناها مشينا للديوانة نشوفو الشاحنات لي غادية لموريتانيا والعمق الأفريقي، حركة عادية كلشي كيساين نوبتو توصل مستاعد يصبر ساعة وجوج وثلاثة ولكن فالنهاية غادي يكمل طريقو وما يوقفو تا حد ما دام قانوني وسلعتو نقية من أي شوائب. شي مريح فشاحنتو شي كيفطر فيها وشي كيبقشش فتيليفونو المهم ضامن بأنه يدوز لموريتانيا، وصحاب الديوانة بزيهم خدامين، شي غادي شي جاي، شي هاز وراق، شي داي معاه كلب على ود التفتيش الروتيني، كلشي خدام، خدام لراسو ولبلادو، وهادشي كتشوفو بعينيك. كتشوف الشاحنات أيضا كدوز فالسكانير كتقلّب وكدوز فنهاية المطاف باش تغادر البوابة فاتجاه موريتانيا فأمان. الخروج من المعبر كيف ديما بسلاسة ومسربي، وأول حاجة كتشوفها الطونوبيلات والسيارات لي خلاوها ماليها تم ومشاو، على اليمين وعلى الشمال، تكون قريبة لشي 150 شاحنة على جنب الطريق كتحس بيها مريضة وحزينة بسباب هاديك الوقفة، بحال شي حد مرض مدة 24 يوم وبرا ومازال كيعاني من آثار المرض، باغي يتحرك وكيسترجع عافيتو وأنفاسو دقة دقة. الكاميونات صفوف وعلى امتداد البصر كاينين سيارات غير صالحة للإستعمال، شي بلا روايض، شي تباع صالونها، شي طونوبيلات باقي فيهم الكركاس فقط كتساين نوبتها تدخل لداخل المعبر بسباب الحملة لي دايرة السلطات المغربية لتمشيط المنطقة وتنقيتها من كل الشوائب. فهاد الصدد سولنا شخص على المهلة لي عطاوها ليهم باش يحيدو سياراتهم، وقال ل”كود” بأن السلطات ما عطاتهومش موعد، المهم تهبرو بالقرار وصافي، بمعنى الى شفتيهم قربو للبلاصة لي فيها سيارتك، سير عتق وحيدها واذا ما لقيتيهاش سير سول فالديوانة، أما الموريتانيين والبارك لي حدا البوابة ديالهم فعطاوهم يومين، واليوم الجمعة هو آخر نهار، داكشي علاش البارك ديالهم خوا ولات فيه تقريبا شي 30 سيارة فقط بعدما كانت شي 200 سيارة. أهم حاجة كان دارها المغرب هي ديك الطريق المعبدة فسنة 2016 لي كتسهل عليك المرور بخير وعلى خير، كدوز فيها انسيابية على امتداد شي 3 كيلومتر، شي غادي فيها شي جاي مقابل مصالحو، وقبل نهايتها كاين شعارات البوليساريو لي كانو سادين المعبر مكتوبة على الزفت. أول حاجة كتلفت انتباهك بعدما كتسالي الطريق المعبدة هو وجود الجرافات خدامة على استكمال تعبيد الطريق، كتقاد الطريق وترسمها مبدئيا وكتحيد لحجر وتنقي قبل ما تبدا الأشغال. فهاد لبلاصة كاينين شي 5 ديال الجرافات غاديين جايين كيرصو الطريق ويوجدوها. وفالمقابل كاين أول نقطة ديال الجيش فوقها العلم الوطني كيرفرف، نفسهوم هادوك الجنود لي كانوا نهار الخميس هوما لي كاينين الجمعة، لي كيدوز حداهم كيعطيهوم التحية ولكلاكسونات خدامين، شيافر الكاميوات كيشيرو ليهم، وفي ساع كيردو عليك، هاد لي جيست واخا بساط ولكن كتشوف فعينين الجنود لي على خط التماس وفمسافة الصفر الامتنان والفرحة والتشجيع، والأكثر من ذلك المعنويات المرتفعة، هاد الناس يستاهلو، حياتهم واهبينها للبلاد، وهادو هوما لي يستاحقو يكون عندهوم تقاعد البرلماني، لابسين لباسهم العسكري هازين سلاحهم وعينيهم محلولين سهرانين لحماية لبلاد، فيهم شباب وجنود أربعينيين، دايرين اللثام ومتأقلمين مع الطبيعة الصحراوية. الجو فالكَركَرات أو قندهار عادي ما كاين تا حاجة تستدعي أنك تخاف منها لأن جنودنا كاينين، فبالاضافة للبوسط لي جاي حدا الطريق، كاين بوسطات آخرين، كل وقت كيخرجو من حداهم سيارات عسكرية ما تعرف منين خرجو، جايين قاطعين من الغرب للشرق فيها ناس عاطية رواحها وتستاحق بزاف ديال الامتنان والشكر ونديروهم فوق ريوسنا احتراما وإجلالا. حدا هداك لبوسط كاين مخيم البوليساريو لي تحرك، مخيم كتحس بيها بحال مخيمات تندوف ثانية دارت فالكَركَرات، كتشم فيها ريحة صحراوي مغرر بيه، تلاح فهاد المنطقة، كاين بقايا الأكل، بقايا اللباس، بقايا الأغطية، التلافز، والروايض، كَادومة وأنابيب حديدية، والدوا حتى هو، كاين سيروم كان معلق لشي حد مريض فيهوم، كاين الفانيد، كاينين سيروات، كاينة الفاصمة لي فيها الدم، كاين حتى ورقة فيها تحذير من الألغام، هادشي كلشي كاين، وفاش كتشوفو كيبقى فيك الحال، لأنها حالة انسانية قبل ما يكون مولاها عندو موقف سياسي معادي، وكلشي قاستو العافية لي كانت فالمكان. الدورة فبلاصة مخيم البوليساريو، كتعطيك فكرة على المستوى المعيشي فمخيمات تندوف، كتعطيك فكرة على المعاناة لي كاينة تم، فكرة على تجارة البعض بالكل، حتى لمستوى اللباس لي باقي، كيحكي ليك الفرق بين تندوف والعيون والسمارة والداخلة وبوجدور. صعيب أنك دوز من هداك المخيم وما يبقاش فيك الحال على حالة الناس لي كانت تم، صعيب أنك تتجاوزو بلا ما يمشي بالك لأهلك وناسك لي فالمخيم اذا كانوا عندك. تجاوزنا مرحلة المخيم والمعاناة لي كتواجد على حافة الطريق لي كتعبّد دابا وباديين فيها الجرافات، ومشينا طلعلنا لبوابة موريتانيا، ولي كيتجمعو فيها 6 شاحنات وكيدوز عادي للتراب الموريتاني شاحنة مور شاحنة وغادي يدوزو لمرحلة أخرى ولبلاد جديدة يقلبو على رزقهم، شي غادي لمالي وشي غادي للسنغال حسب ما قالو لينا الشيافر. حدا فين كيوقفو الشاحنات عند البوابة الموريتانية من جهة الشرق ماين نقطة أيضا للقوات المسلحة الملكية، فيها جوج خيام وهي نقطة متقدمة بزاف، وبعيدة على بوابة موريتانية بشي 50 متر على أبعد تقدير، وخدامة فيها جرافة كتكمل الحزام الرملي، كتجمع لحجر والتراب وتقادو حجرة بحجرة وحصية بحصية بلا كلل ولا ملل، خصوصا وأنه خط دفاعي مهم يمكن ليه يعرقل أي محاولة لغلق الطريق مستقبلا ويوضع حد لأي بلوكاج مستقبلا. حدا البوابة الموريتانية ما لقيناش داك السيد لي كانو طلبو ليه رشوة البارح الخميس، يمكن داز دخل لموريتانيا وهادشي لي كنتمناو، السيد كان هاز معاونة للموريتانيين -كارافان صوليدير- والدرك كيطلب منو الرشوة والتدويرة وهذا هو الفرق بين جيشنا لي كيأمن الطريق حاليا وواحد أو جوج من الدرك الموريتاني راهنين مصير شيباني معاق أو شيبانية معاقة بحفنة أوقيات غادي تبعهوم عليها دعاوي واحد ضارب الطريق من فرنسا. | الكَركَرات : تفاصيل كثيرة على الوضع ودوا وماكلة وسيروم ورحلة بطلها جيش معنوياتو مرتافعة وحاس بالإمتنان |
بي بي اس لي غارق وكيمرمدوه فالحكومة وكل مرة يجريو ليه على وزير قاليك كيناقش القضايا الاجتماعية دلبلاد، فقد أكد مصدر من داخل المكتب السياسي أن الاجتماع لي كان لبارح شددو فيه على ضرورة مواصلة الحكومة للإصلاحات الكبرى. المصدر نفسه زاد لـ”كود”، قائلاً: “راه ميكنش نبقاو ساكتين ونقولو أن الأمور بشكل إيجابي ونحن لا ننتقذ الحكومة لكن كنطالبوها بإصلاح الاقتصاد وتزيد من العمل ديالها في اتجاه ما هو اتجماعي وديمقراطي”. دابا حزب يعتة مابقاش شي حزب مؤثر سواء فالمعارضة أو داخل الاغلبية، واللي مزيان ليه أنه يعاوط حالتو الصحية عاد يفكر يناقش مشاكل لبلاد، ماشي يديرها مطية باش يصفي حساباتو مع البيجيدي. | بي بي اس واحلين مع راسهوم وجتامعو باش يفكرو فمشاكل لبلاد! |
الضسارة فين كتوصل، وداد سيري لي مشهورة غير ك”مؤثرة” في مواقع التواصل، وخاصة انستكَرام، دارت فضيحة قانونية بتصويرها لرجال الأمن في كازا وبدات تغوت ملي وقفوها باش يقيدو ليها مخالفة، وكتقول “تهددني وتمد عليا يديك. عندي وراقيا ، وكيتهجم عليا حيت هازة تلفون وكنصور”. وداد اللي عندها مليون ونص متابع في حسابها معارفاش ان السياقة بالتلفون مخالفة، وزايداها كتصور في البوليس وهما كيديرو خدمتهم، ولي هي مخالفة اخرى. وداد رجعات ودارت فيديو كتضحك، وقالت البوليس طلب منها السماحة وعطاها الحمص وكملات الطريق لدارها واخا هي الصراحة راها كانت دايرة مخالفة وشادة التلفون وهي سايگة. هاد القضية ديال تصور البوليس وهي كتغوت فكرات الناس في قضية اليوتوبر “ام مهاب” لي صورات بوليسي ولي دخلات الحبس دوزات فيه شي بركة بسباب فعلتها. https://www.instagram.com/p/CLAaWTQHk-Y/?igshid=14t0gelruou41 | الضسارة.. بلوكَوز حيحات على بوليس كازا بعدما دارت مخالفة وفالاخير قلباتها ضحك – فيديو |
خصصات صحيفة “نيويورك تايمز” العالمية البارح السبت منشور في صفحتها على انستكَرام لي فيها 10 مليون متابع للحديث على وصفة حلوة “غريبة” المشهورة. الصحيفة عطات وصف دقيق لكيفاش كتقاد هاد الحلوة المغربية، وقالت أنها مفيهاش الطحين، وأنها نوع من الحلويات لي المغاربة كيصوبوها على طول العام وبأنها كتكون مقرمشة من الخارج ورطبة بحال الزبدة من الداخل. المغاربة عجبهم البوسط، وخلاو بزاف ديال التعاليق بالعربية تحت التصويرة، وحتى الأجانب استغلو الفرصة وعبرو على الحب ديالهم لبلادنا وللأكل المغربي لي غني على التعريف. | صحيفة “نيويورك تايمز” خصصات بوسط على “غريبة” فصفحاتها الرسمية |
— أي واحد تبنى خطاب كيحرض على العنف ضد الآخرين فراه بلاصتو الحبس حيث كيشكل خطر على المجتمع وكيهدد السلم الإجتماعي لي عايشين فيه ، وهادشي لي دارت مليكة مزان مؤخرا ففيديو نتاشر بزاف فالمواقع ، ولي هددات فيه العرب بالذبح وكفرات بالعرف القائل ” شلح وعربي تايعفو ربي”، وبزاف ديال الناس اعتبروا الأمر مبالغ فيه من طرف الدولة ، وأن بلاصة مليكة مصحة عقلية والسيدة خاصها علاش نفسي ماشي الحبس ، الموشكيل فهاد الناس هو أنهم ديما كيتوقعوا أن الطبيعة البشرية خيرة ، وأي شذوذ على هادشي فراه ماشي طبيعي وخاصو علاج فمصحة نفسية خاصة كتعالج الإنسان من انسانيته وتردو وديع بحال شي دجاجة ، محب للآخرين ، غيري ، وكيستعمل مصطلحات سديدة سياسيا فالهدرة ديالو ، لكن للأسف الإنسان كائن ولد القح…. إلى أن يتبث العكس ، والعنصرية وكره الآخر والحقد عليه والرغبة في ابادته سلوك انساني محض ممحتاجش علاج ، ولكن حيث كيهدد المجتمع فراه محتاج عقاب واعادة التأهيل بصرامة ” طبعا ماشي هادشي لي كيوقع فالحبس مغريبي”. ومايعاب على الدولة المغربية من ناحية اعتقالها لمليكة مزان ، هو هاد سياسة الكيل بمكيالين ، إييه السيدة هددات بالذبح حمقة أو بعقلها هادشي القضاء لي غادي يحسم فيه ، ولكن راه ماشي أول مرة كيهدد شي مغربي مغاربة خريين ، نتفكرو غير أيام عشرين فبراير شحال من فيديو كان ديال أشخاص بالأسلحة البيضاء كيهددو فالمغاربة ، ها مول الشاقور ها مول الدلاحة ها مول الفردي ها مول الخماسية ، ها مول الزيزوار ، وهاد الفيديوات كلها وراه باقا فيوتوب كانو فيها تهديدات صريحة للمغاربة ، الفرق لي كان هو أن أغلب هاد الناس كانو معلقين الراية وكيغوتوا عاش الملك وكيهدرو من منطلق حبهم للوطن ، وأنهم مستعدين يتكرفصوا على مغاربة خريين الى كانو كيهددو الوطن من منظورهم طبعا ، إييه حب الوطن والغيرة والخوف عليه شي حاجة زوينة ، ولكن بنادم يكون سامع غير التشاش على شي واقعة وينوض يهدد الناس ففيديو ومع ذلك مايتعاقبش وميتجبدوش ليه وذنيه على الأقل غير حيث المنطلق كان هو حب الوطن فراه لا بزاف هادشي ، وغير مؤخرا مع حراك الريف بزاف ديال الناس دارو فيديوات كيهددو روافة والزفزافي ومع ذلك مامشا حد منهم للحبس منهم المسمى مبارك الدريبي لي ساكن فالإعلام وماخلى غير لي نسا فيهم ، وتاحد ماقاليه شحال فالساعة . القانون خاصو يتطبق على كولشي والوطنية ماشي ذريعة ولا غطاء للواحد باش يهدد الناس على راحتو بدون محاسبة ، راه مكاينش شي فرق بين مليكة ولخريين من غير أن لخريين معلقين الراية ومليكة معلقة على العالم ، خاص كولشي يتحاسب هادي هي الديمقراطية . | علاش الدولة اعتقلت مليكة مزان وخلات الدريبي اللي تاهو هدد الريافة بالقتل؟ |
كشفات المديرية العامة للأمن الوطني، أن العدد الإجمالي ديال الأشخاص اللّي تضبطو في إطار العمليات الأمنية المنجزة لفرض تطبيق إجراءات حالة الطوارئ، منذ تاريخ الإعلان عنها، بلغ 57.003 أشخاص في مجموع المدن المغربية. المديرية أفادت مساء اليوم الأربعاء أنه من بين هاد 57.003 شخص، كاين 30.689 شخصا تم تقديمهم أمام النيابات العامة المختصة. | هادشي من انهار بدات حالة الطوارئ: البوليس مزيّر وأزيد من 57 ألف اللّي طاحو |
الرجال ممحترمينش حالة الطوارئ الصحية بحال لعيالات. هادشي كشفات عليه رئاسة النيابة العامة مساء اليوم الخميس، إذ أشارت إلى أن 34508 من الرجال خرقو حوال الطوارئ منذ دخول المرسوم بقانون المذكور حيز التنفيذ إلى غاية يومه الخميس 23 أبريل 2020 على الساعة الرابعة زوالا. الرئاسة ديال النيابة العامة كشفات أيضا أن عدد النساء اللّي محترموش حالة الطوارئ وصلو لـ1053، فيما بلغ عدد الرشداء الذين لم يحترموا حالة الطوارئ 34778 شخص، مقابل 783 قاصر. | الرجال ممحترمينش حالة الطوارئ بحال لعيالات: اكثر من 34 ألف راجل اللّي دار الخرق ولعيالات غير 1053 |
رفضت المحكمة الفرنسية الإثنين، السماح للفنان المغربي سعد لمجرد، بقضاء عيد الأضحى برفقة عائلته في المغرب. وحسب مقال نشرته مجلة “سيدتي”، أن سعد المجرد، لن يقضي عيد الأضحى المقبل بالمغرب. وتداول محبي ومتابعي لمجرد الخبر بحزن كبير، معربين على أنه كان يتمنى قضاء العيد مع عائلته خاصة بعد نجاح أغنيته الجديدة “كازبلانكا”. | سعد المجرد غياكول حوليه بوحدو ففرانسا. القضاء الفرنسي منعو يدوز عيد الأضحى فالمغرب |
البرنامج الحواري ديكالي “عشا وجوج اغبياء” =العنوان بالفرنسية= الاخير اللي سماه معديه امين بلغازي ويوسف المودن للبرنامج “ملحمة العدميين” واللي تبث على قناة البرنامج وصفحاتها على التواصل الاجتماعي كان فشي شكل. فشي شكل ماشي من حيث المواضيع اللي ناقشها. حقاش سبق وناقش مواضيع كثيرة بجرأة كبيرة بزاف. مواضيع اجتماعية وحتى سياسية. لكن هاد المرة كان الجديد وربما غير المسبوق فتاريخ الاعلام بالمغرب ان برنامج بالدارجة كيناقش خطاب من خطب الملك محمد السادس يتعلق الامر بخطبة عيد العرش الاخيرة اللي دارها من الحسيمة. طبعا هاد البرنامج ماشي شي تصور غير مسبوق فالاعلام السمعي البصري. كاينين برامج كثيرة ففرنسا كتشبهو بحال برنامج كان كيديرو المنشط الشهير تيري ارديسون فواحد الوقت. كيعرض على ناس فالدار فالليل. كيتعشاو كيشربو وكيناقشو. جلسة حميمية ما فيهاش بزاف تزواق الهدرة. الناس كتكون مطلوقة. فالحلقة الاخيرة كان النقاش حول خطاب محمد السادس. حلقة كان فيه الفاعل الثقافي بحال عادل السعداني والفنان بحال باري والمثقف وشي حد مقدم راسو رئيس شي جمعية ما معترف بيها والصحافي بحال عمر الراضي والحقوقي والناشر السابق ومؤسس “تيل كيل” احمد بنشمسي. فالاول كان الانتقاد كبير لخطاب الملك. وصفوه باوصاف سلبية كبيرة غير مسبوقة فشي برنامج واخا على الانترنيت بهاداك التحليل وهاداك المستوى. تغييب الحسيمة واخا هو من الحسيمة وعدم التطرق للحراك في مدن مختلفة كان سبب هاد الانتقادات. هاد الشي ديال الانتقاد اللي كان بلى سبان بلا معيور امر مقبول فدولة كتقول على راسها دولة الحق والقانون. داخل فحرية التعبير. اكيد ماشي كاع لمغاربة كيعجبهم خطب الملك الاخيرة. ايلى ما كانش السبان كيف دازت حلقة “ملحمة العدميين” ما كاين مشكل.
النقطة الوحيدة اللي كانت ناقصة فهاد النقاش هو ان الجميع كان عندو نفس الرأي. هنا ما كانش ديبا. ما كانش نقاش. اللي كيعدو ويقدمو البرنامج خربوقوها فهادي. علاش جابو ضيوف كلهم كيتشاركو فتقييمهم لخطاب او لمواضيع. كان البرنامج يكون اقوى بالحوار بالنقاش بالاختلاف فالرآي. يعني انهم دارو عكس ما كيدير القنوات العمومية. بغاو يكونو بديل وهاد الشي مزيان ولكن دارو بحالهم. قصاو اللي مختلف معاهم. التلفزة كتجيب منار السليمي باش يمجد ويشكر ويشيد بخطب الملك وهما جابو منار السليمي الجهة الاخرى اللي كلشي كلح وخايب ومقود. التوازن كيفرض احضار اراء اخرى | سابقة فالمغرب . انتقادات شديدة لخطاب محمد السادس فبرنامج فيه غير لمغاربة ومسجل فالمغرب وكلشي مدرج. هاد الشي ايجابي فبلادنا غير هما دارو بحال تلفزيوناتنا وجابو السليمي ديال الجهة الاخرى |
لعبة “قطار الموت” تكوانسات في المنتزه الترفيهي “Six Flags Fiesta” نواحي سان أنطونيو ف تكساس هاد الويكاند، وبزاف ديال الناس لقاو راسهم حاصلين معلقين ف السما. اللعبة وقفات في وسط الدورة ديالها، والناس بداو كايغوتو وتخلعو لا تطيح بيهم وتوقع الكارثة. موالين الپارك فين وقع هادشي عيطو على البومبية باش يعاونوهم ينزلو الناس، وعتقو 20 واحد، وكلشي كان بصحة جيدة وحتى واحد ماوقع ليه والو ولكن كلشي كانو مخلوعين. | “قطار الموت” تكوانسا ف السما وشويا توقع كارثة – فيديو |
في خضم النقاش الواسع الذي يدور حول التعديل الحكومي المرتقب. كشف مصدر حكومي في اتصال مع “كود”، أن سعد الدين العثماني، رئيس الحكومة، بدأ في إجراء اتصالات مع زعماء الأغلبية. وقال المصدر الحكومي، المقرب من رئيس الحكومة، أن العثماني بدا الاتصالات ديالو مع زُعماء الأغلبية، وذلك في إطار الصلاحيات اللي عندو، في انتظار عقد اجتماعات مع زعماء الأغلبية الحكومية. وأوضح المصدر نفسه: “راه اي جديد غادي يعلن عليه رئيس الحكومة اللي مكلف بهاد اللقاءات”. زعيم حزب سياسي داخل التحالف الحكومي كشف أن العثماني غادي يكلس مع كل زعيم حزب سياسي فالأغلبية على انفراد كما جرت العادة. | رئيس الحكومة بدا مشاورات التعديل الحكومي وزعيم حزب سياسي لـ”كود”: غادي يجلس مع كل واحد بوحدو |
علمت “كود” ان خالد سفير والي الدار البيضاء سابقا والوالي مدير عام الجماعات المحلية واحد من المرشحين المحتملين ياخد بلاصة محمد بنشعبون على رأس البنك الشعبي المركزي. بنشعبون كان عين وزيرا للمالية والاقتصاد. سفير ماشي شي واحد بعيد على القطاع البنكي. السيد كان هو الكاتب العام لوزارة المالية وتكوينو فهاد القطاع. | توقع. والي كازا مرشح ياخد بلاصة بنشعبون ف”البنك الشعبي” |
كشفت معاذ المرابط، منسق المركز الوطني لعمليات طوارئ الصحة العامة بوزارة الصحة، في تصريح لـ”كود”، عن أسباب ارتفاع عدد الوفيات بفيروس “كورونا” بالمغرب مؤخرا. وقال المرابط لـ”كود” :”ارتفاع الوفيات راجع لعدة أسباب، أولها ارتفاع عدد الإصابات بالفيروس لي كيعني ارتفاع عدد الحالات الخطيرة والحرجة، ثانيها ملي ترفع الحجر الصحي الحالات لي عندها هشاشة فالمناعة وعندها امراض مكانتش محمية بالشكل اللازم وضربها الفيروس”. بالنسبة لذات المسؤول، فإن هذه الحالات لي ماتو كانت عندهم مشاكل على مستوى المناعة وعندهم أمراض مزمنة، حيث أن “هاد الحالات فالأول ملي كان الحجر الصحي كانت محمية وبعيدة على خطر الفيروس، ودبا فاش ترفع الحجر هي أكثر عرضة للاصابة”. وكشف المرابط لـ”كود” أن معدل العمر بالنسبة للحالات النشيطة ارتفع مؤخرا، وقريب لـ40 سنة، بعدما كان في حدود 32 و33 سنة. ولحدود الساعة أفاد مسؤول بوزارة الصحة لـ”كود” أن عدد الحالات الحرجة والخطيرة التي تتواجد في أقسام الانعاش والعناية والمركزة بلغ إلى حدود منتصف اليوم، 86 حالة، في حين تم تسجيل يوم أمس 91 حالة حرجة. هاد السيمانة وصل عدد الوفيات فيها ل69 وفاة، بينما عدد الوفيات فهاد الشهر الاخير بلغ 125، وهو عدد مرتفع بالمقارنة مع اعداد الوفيات اللي تسجلات فماي ويونيو، فاش كان الحجر الصحي، بحيث فيونيو مثلا تسجلات غير 23 فشهر كامل. | خاص.. منسق الطوارئ الصحية لـ”كود”: ها علاش تزادو وفيات “كورونا”..ومعدل عمر الحالات النشيطة تزاد |
تلقحو فالمغرب ضد فيروس كورونا المستجد، فحدود اليوم السبت، 3913615 بالجرعة اللولة، و578942 خداو الجرعة الثانية منهار بدات حملة التلقيح. وحسب نشرة كوفيد 19 اليومية، تقاسو اليوم 407 واحد من أصل 11672 واحد دار التحليلة، ووصل عدد المصابين فالمجموع ل485974. وصل مؤشر الإصابة التراكمي ل1336,8 لكل 100 ألف نسمة، بمعدل 1,1 لكل 100 ألف نسمة فهذ 24 ساعة. وعدد الوفيات مازال مستمر فالانخفاض، بحيث ماتو اليوم 3، ووصل العدد دالوفيات ل8676، بنسبة إماتة ديال 1,8 فالمية. وتشافاو اليوم 509، ووصل الإجمالي ل471919، بنسبة تعافي 97,1 فالمية. ونزلو عدد الحالات النشيطة ل5379، وعدد الحالات الحرجة ل357 حالة، ومعمرين دابا أسرة الإنعاش بنسبة 11,3 فالمية. ومن الحالات الخطيرة، 15 تدهورات حالتهم اليوم، و19 مازالين تحت التنفس الاصطناعي الاختراقي. وكتتوزع الإصابات والوفيات الجديدة على الجهات والأقاليم هكذا: وهذا المنحى الوبائي اليومي: وهذا المنحى الوبائي الأسبوعي والوفيات الأسبوعية: | حصيلة كورونا والفاكسان اليوم: 407 تقاسو بالفيروس وعلاين 4 مليون تلقحو |
شارك الفنان المغربي نادر خياط والمعروف باسم ريدوان، صورة جديدة على حسابو في أنستكَرام مع المغني الإسباني العالمي إنريكي اكَليسياس ولد خوليو اكَليسياس. الصورة لي دارت البوز بان فيها الموزع المغربي في لحظة صداقة مع إنريكي لي كان معنقو وكيبوس فيه. واختار ريدوان أنه يكتب تعليق قصير في الكلمات ولكن كبير في المعني على التصويرة، وقال فيه “الأخ كيكون مدى الحياة “. https://www.instagram.com/p/CLkB0NsnwS6/ | صحاب من زمان .. ريدوان على انريكي اكَليسياس: خويا مدى الحياة – تدوينة |
الشرطي الموقوف هشام الملولي وجهو قاصح، وكيعيش الحياة فمراكش بحالا ماداير والو. مهلي في راسو بلي سوان ديال الوجه وداكشي. السيد لي ضرب الحبس بتهمة الاغتصاب والاعتداء الجسدي على جوج بنات قبل ما يخرج من الحبس، مبقاش كيحط السهرات في لي بواط بليل، وولا كيتقاسم مع صحابو في سناب شات داكشي ديال ما بعد الحسانة والفَابور باش يحيد الرؤوس السوداء. قصوحية وجهك، موحال واش يفيد معاها سوان دو فيزاج اسي لبوليسي المعتدي. | البوليسي الملولي بوجهو قاصح مهلي فالحالة – صورة |
علنات أفريكا50 على المساهمة ديالها بمبلغ ب2,5 مليون درهم فصندوق تدبير جائحة كورونا. وفهذ الصدد، قال المدير العام لافريكا50، فتصريح للصحافة، بللي “المغرب هو واحد من البلدان اللي شرف على تأسيس هذ المؤسسة، وهو شريك مهم مللي ولا المقر ديال المؤسسة فمدينة كازا، وخاصنا نوقفو فجنبو فهذ الأزمة”. وكتجي هذ المبادرة فإطار مشروع أفريكا50 للحد من انتشار فيروس كورونا المستجد فالدول الإفريقية، واللي خصصات من خلالها مساهمة وصلات لحوالي 8 ملايين درهم من أجل دعم جهود الدول الأفريقية لوقف انتشار الفيروس وتقليل تأثيره. ومن خلال هذ المبادرة غادي توفر افريكا50 احتياجات الصحة العامة الفورية، وتمول الحلول التكنولوجية للصحة الإلكترونية، كيف غادي تركز على وستركز على الحلول طويلة المدى المصممة لدعم الاستقرار الاقتصادي. | أفريكا50 ساهمات ب2,5 مليون درهم فصندوق جايحة كورونا |
بعد تعثرت عملية تشكيل لجنة تقصي الحقائق البرلمانية بخصوص الأحداث التي عرفتها مدينة جرادة، بعد وفاة عاملين في آبار الفحم، وما تلاها من أحداث خطيرة بالمنطقة، علمت “كود”، من مصادر برلمانية، أن رئيس مجلس المستشارين دعا ممثلي الفرق النيابية لعقد اجتماع صباح يوم غد الجمعة قصد نتخاب رئيس اللجنة. هاد لجنة ديال تقصي الحقائق كانت عرفات مشاكل كبيرة وكانو فرق برلمانية مابغاوش يديرو ممثلين عنهم داخل اللجنة رغم مراسلات رئيس المجلس لتعيّين ممثل عنها. هاد الفرق البرلمانية ديال “الاتحاد العام لمقاولات المغرب والتجمع الوطني للأحرار والدستوري الديمقراطي الاجتماعي”. | لجنة تقصي الحقائق حول أحداث جرادة غادي تنتخب رئيسا لها وها فوقاش |
حصلت “كود” على صور للاغطية مخصصة للطلبة بالأحياء الجامعية بالمغرب تباع بالجوطية. كواش من المفروض أن يحصلوا للطلبة كيتباعو علما ان هاذ الشي كيدخل ضمن تجهيزات الأحياء الجامعية، و يمنع بيعها و يتم التخلص منها عبر مشارك معقدة بعد تقادمها. هاذ التسرب كيعني أن بيع هاذ الاغطية كيكشف على خلل فتدبير معدات وتجهيزات الأحياء الجامعية. واش هذا التسرب حصل من قبل المزود و لا شي حي جامعي أو شي مقتصد أو مدير شي حي. في كل الأحوال طلبة الأحياء الجامعية كيعانيو من ضعف تجهيزات الأحياء الجامعية و كتخرج صور بحال هاذي كتفضح بعض مكامن الخلل. | شوهة. اغطية ديال الطلبة كيتباعو فالجوطية بالفقيه بن صالح |
شاركت الممثلة السعدية لديب، على صفحتها في انستكَرام، صورة جديدة من الأرشيف، مع صحاباتها، نورة الصقلي، وسامية أقريو، ومصممة الأزياء، رفيقة بن ميمون. السعدية تفكرت بالصورة لي شاركت، أيام البحر وكتبت عليها: “شحال توحشت هاذ الحماق، وهاذ الفرحة، وهاذ اللمة مع صحباتي. يا ربي ترجع ديك الأيام”. العلاقة لي كتربط بين سامية أقريو ونورة الصقلي والسعدية لديب، وهند السعديدي، خاصة جدا، وبعيدة على الزمالة، وهادشي لي كيخليهم يكونو مجموعين في بزاف ديال الأعمال، منهم العمل ديال لالة منانة لي شاركوا فيه كاملين بالإضافة للسعدية أزكون. | صحابات من هادي سنين.. “بنات لالة منانة” جبدو ذكريات البحر والصيف |
ملكة جمال الإنسانية، المغربية صفاء الطواش، ولدات مولودها اللول، من بعدما كانت دارت شوتينگ قالت فيه أنها حاملة بولد. صفاء حبيركو نشرات تصويرة ديال صفاء الطواش هي وراجلها، في ستوري على حسابها في انستكَرام وباركت فيها لصحابتها لولادة الجديدة. صفاء الطواش خدات لقب ملكة جمال الإنسانية في 2014، الحدث كانت نظماتو شركة خاصة وشاركت فيه 13 البنت من دول أمريكا اللاتينية، والمسابقة كان الغرض منها إنساني، والربح ديالها مشا لأعمال خيرية. | مبارك ومسعود.. صفاء الطواش ولدات ولدها اللول |
علمت “كود”، من مصادر مطلعة، أن مصالح الأمن بمدينة شيشاوة، استمعت أمس الأحد (10 دجنبر 2017)، في محضر قانوني لمسؤول بفريق نهضة شيشاوة، عثر بجوزته على شارة خاصة بجهاز الأمن الوطني. ووفق ما كشفت عنه مصادرنا، فإن المسؤول داخل فريق نهضة شيشاوة عثر بحوزته عن طريق الصدفة على الشارة الأمنية، قبل أن يتم اقتياده إلى مقر الامن للبحث معه، إذ قررت النيابة العامة متابعته في حالة سراح. | مسؤول فالفريق ديال نهضة شيشاوة لقاو عندو شارة ديال البوليس |
تابع الوكيل العام للملك باستئنافية مراكش، اليوم الخميس، الرئيس السابق لبلدية شيشاوة، بتهم تتعلق بـ”اختلاس وتبديد أموال عامة والتزوير في محررات رسمية واستعمالها”، قبل أن يحيله على أنظار قاضي التحقيق المكلف بجرائم الأموال بالمحكمة نفسها. وباشر يوسف الزيتوني، قاضي التحقيق المكلف بجرائم المالية، التحقيق الإعدادي مع المتهم، قبل تأجيل التحقيق التفصيلي، إلى جلسة لاحقة يسدعى لها كل الأطراف المعنية بهذا الملف، بمن فيهم الممثل القانوني للفرع الجهوي للجمعية المغربية لحماية المال العام بجهة مراكش آسفي. ويحقق مع المتهم للتبث من التهم المنسوبة إليه المؤطرة بفصول من القانون الجنائي، خاصة الفصل 241، بعدما سبق للفرقة الجهوية للشرطة القضائية أن استمعت إليهم وإلى شهود في محاضر رسمية على ضوء اختلالات المتهم بالوقوف وراءها. | متابعة الرايس السابق د شيشاوة بتهم ثقيلة |
البارح طبيب كويتي معروف سميتو أحمد محمد عبد المالك دار تغريدة في تويتر دوا فيها على فوائد الحريرة المغربية. التغريدة جا فيها “تعتبر شوربة #الحريرة_المغربية من أصح وأفيد الشوربات على الأطلاق ومن دون منافسة.. المكونات: (حُمُّص-عدس-طماطم-كزبرة-ليمون-زنجبيل-قرفة-فلفل-مع أو بدون لحم). الطبيب دوا على القيمة الغذائية وقال أن فيها بزاف ديال البروتين والألياف والمعادن والفيتامينات، وحتى مضادات أكسدة قمندة، وختم بجملة “كل شيء من المغرب حلو” ودار راية المغرب. في التعاليق بزاف أكدو على كلامو وكاين لي دار ملاحظات حيت مدارش الكرافص في المكونات وهو ضروري، ولي ماشي مغربي ركزو مع الجملة الأخيرة وبداو في داك الطنز والدقان الخاوي لي ما فيه حتى فائدة ديال “المغربيات معروفات بالشعوذة والسحور والذعارة”. | طبيب كويتي نوض حالة ب”تويت” على الحريرة المغربية – صور |
الرجاويين مقاداهم فرحة من البارح، الوقت لي داعو فيه تصاور الفنان العالمي “ستيفن آوكي” ولي بان لابس سروال مصوب من الراية ديال فريق الرجاء البيضاوي. الديجي العالمي مكشفش على تفاصيل الحطة لي كانت بالجلابة المغربية والبلغة من لامارك “لويس فيتون”، ولكن من الستيل واللوك باين ان اللبسة من تصميم المغربي حسن حجاج، وكتأكيد دارليه المصمم العرايشي لايك على الصور. الستيل ديال ستيفن بان زوين، ولي زاد زين تصاور هوما lamborghini aventador لي تبوزا فالداخل ديالها وگلس على سقفها. وبزاف ديال المغاربة دخلو لصفحتو، وخلاو كتعليق الدرابو ديال المغرب. | الجلابة المغربية وسروال بالدرابو ديال الرجاء.. ديجي عالمي خالق السعادة فوق “لمبرگيني” -تصاور |
علمت “كود” من مصدر قيادي في حزب الاستقلال، أن المكتب التنفيذي للشبيبة الاستقلالية قرر عقد اجتماعه في منطقة الگرگرات يوم السبت المقبل. وحسب مصدر “كود” فإن عثمان الطرمونية، عضو اللجنة التنفيذية للحزب والكاتب الوطني للشبيبة الاستقلالية سيقود وفد المكتب التنفيذي نحو منطقة الگرگرات لعقد الاجتماع المذكور. وتأتي هذه الخطوة بعد التدخل الحاسم للقوات المسلحة الملكية بمنطقة الكركرات لفتح المعبر البري بين المغرب وموريتانيا، بأوامر من الملك محمد السادس. وحسب ذات المصدر فإن محمد ولد الرشيد، مسؤول التنظيم في الحزب، قام بتوجيه رسالة إلى المكتب التنفيذي لمنظمة الشبيبة الاستقلالية، لكي يعقد اجتماعه طيلة أيام 27/28/29 نونبر. ومن المرتقب أن تعقد الشبيبة الاستقلالية اجتماعا تنظيميا بمعبر الكركرات ، فضلا عن عدد من الأنشطة الميدانية بمختلف أقاليم جهة الداخلة وادي الذهب ، تحت شعار : الوطن أولا … الوطن دائما”. | ها أول تنظيم حزبي مغربي غايدير اجتماع المكتب التنفيذي فمعبر الگرگرات |
البارح السيول والفيضانات فكازا، اللي تكونات بعد نص نهار ديال الشتا، تعدات متر ديال العلو فمجموعة من الأحياء والطرقات وفالأنفاق والمنعرجات، المواطنين لبارح فالعشية لقاو صعوبة كبيرة باش يوصلو لديورهم، سواء اللي موتوريزي أو الراجلين، ووقعات فوضى كبيرة رجعات نقاش تهالك وضعف البنية التحتية دكازا للواجهة، وخلات المتابعين يتساءلو: شكون المسؤول على هذ الكارثة؟ اجتماع لتحديد المسؤوليات “كود” تواصلات مع عبد الصمد حيكر، نائب عمدة الدار البيضاء، على هذشي اللي وقع فالعاصمة الاقتصادية، وقال بأنه غيتم عقد اجتماع عاجل فهذ الموضوع مع مسؤولي شركة التدبير المفوض المكلفة بالتطهير السائل “ليديك”، نهار الجمعة الجاية، اللي غيديرو عرض غيقدمو فيه معطيات حول ما وقع، مع العلم أنهم “قامو بمجهوداتهم لبارح باش يحدو السيول والفيضانات اللي وقعات”، على حساب كلامو اللي بناه على أساس البلاغ اللي صدراتو ليدك. وزاد المسؤول فمجلس مدينة كازا أنه فالبداية “خاص نحمدو الله على هذ النعمة دالأمطار، خصوصا وأن المغرب كان كيتمناها قبل أيام باش ترفع من الاقتصاد والمردودية الفلاحية فالوسط القروي”، على حد قولو. واكد أن الشتا سبق ليها طاحت قبل خلال هذه السنة، وماكانش هذ المشكل، لكن اللي خلا الفيضانات تكون هي انها تساقطات استثنائية لبارح، بحيث معطيات مديرية الأرصاد الجوية كشفات أن معدل التساقطات وصل ل34 ميليمتر، و54 فبعض المناطق، بينما فشهر يناير كامل العام اللي فات كان وصل المعدل ل60 ميليمتر، وهذشي علاش التساقطات اللي قبل من ديال لبارح ماترتباتش عليها هذ المشاكل، كيف قال. وقال حيكر أن مجلس المدينة كيدير بحساب هذشي كل عام، بحيث ديما فشهر يوليوز كيبداو عدد من الاجتماعات مع المسؤولين ديال “ليديك”، للاستعداد لموسم التساقطات اللي كتحدد نوعية التدخلات اللي غتكون، بشكل استباقي، كيف أكد أن هذشي تدار هذ الموسم، وتدار التطهير ديال البالوعات والقوادس والقنوات، باش إلى جات التساقطات متيكونوش القوادس مسدودين، وهذشي علاش التساقطات اللي كانت قبل “ماحسيناش بيها”، كيف قال. مشكل الفيضان تاريخي أما بالنسبة للمشكل ديال هذ الاختناق اللي وقع، واخا شركة التدبير المفوض دارت خدمتها قبل، فكيقول حيكر أن هذشي كان كيهدد كازا تاريخيا، ومن ديما، وكان خاص تدخل قبل ب20 عام من دابا، وأن المجلس فاش جا ف2015 2016، كان مشروع حماية كازا من الفيضانات من الأوراش اللي سطرها فبرنامج العمل ديال الجماعة، وكشف حيكر أنه تحددات مشاريع وتجهيزات تنجز منها بزاف وكاين اللي قرب تسالي ومازال مستقبلا غتنجز مشاريع خرى إضافية. وكشف أن أهم مشروع تنجز فهذ الصدد هو نفق وقناة المجمع الكبير الجنوبي، اللي تدار ف2016، واللي هو عبارة عن قناة كبيرة ضخمة تدارت تحت البنايات، وغطات ما بين عزبان بمنطقة ليساسفة حتى لسيدي عبد الرحمان، اضافة الى مشروع فالدخلة دكازا فلوطوروت على مستوى البرنوصي مثلا كانت كتطيح شوية ديال الشتا وكيتشكلو فيضانات، و”دابا لقينا ليه الحل وحيدنا هذ المشكل، واخا هذا تجهيز مؤقت فانتظار تدار منشأة ضخمة من بعد فمنطقة سيدي مومن، إلى خدينا بعين الاعتبار تساقطات أكبر غتكون منبعد”، على حساب هضرتو. مشاريع لتوقيف الفيضانات وزاد حيكر أن جوج بروجيات غيكونو واجدين مع نهاية 2021، اللول فمدخل الدار البيضا ليساسفة بين لاروكاد لي كاتدي لطريق أزمور حتى لمدار عزبان، باش يتحل المشكل فليساسفة 1 وما جاورعا، والثاني فالمنطقة ديال مولاي رشيد، اللي معروف أن واحد الزنقة فيه إلى طاحت الشتا لمدة 5 دقايق كتغرق، وأكد أن الأشغال متواصلة منذ شهور باش تدار حلول جدرية لهذشي، كيف “درنا تجهيزات ضخمة وتجهيزات إضافية، وكاينة نقاط أخرى بحال عين الشق تاهي فطور الدراسة”. وقال أنه هاد الشي لي تدار هاد خمس سنين الأخيرة مع هاد المجلس ماتدارش عشرين عام هادي. | فيضانات كازا. نائب عمدة المدينة لـ”كود”: غنعقدو اجتماع عاجل مع مسؤولي ليديك على هذشي.. ومشكل الفيضان فالدار البيضا كان خصو يتعالج هادي عشرين عام وكمية الشتا اللي طاحت لبارح استثنائية |
أسدلت المحكمة الابتدائية الزجرية عين السبع فكازا، زوال اليوم الثلاثاء، الملف الذي توبع فيه النصاب عادل اللي بان في شريط فيديو كينصب على بنت شي معتقلة بداعي غادي يتدخل باش يخفض ليها العقوبة الحبسية الصادرة في حقها. وحكم على المتهم الرئيسي بالسجن النافذ لمدة خمسة سنوات سجنا نافذا، مقابل أربعة أشهر حبسا نافذا في حق جوج بوليس تابعو فهاد القضية التي هزت الرأي العام الوطني. كما حكم على المتهم الثاني اللي كان كيهضر ف التيليفون مع عادل الناصب بالسجن النافذ لمدة 3 سنوات. | ها شحال ديال الحبس اعطاو لـ”سمسار المحاكم” |
— ستروماي الفنان البلجيكي المعروف مزال كيعاني من سلبيات العلاج ضد الملاريا لي قام بيه فجولتو العالمية ف 2015 كيما قال لجريدة “ليبراسيون” ف2015 ، فاش داتو الجولة العالمية لي عمل لبلاد الوالد ديالو “رواندا” المغني البلجيكي ستروماي كان دار تحليلة لمرض الملاريا باش يدخل لرواندا وطلعات سلبية الشيء لي رجعو لبلجيكا على وجه السرعة وأجل كاع الحفلات الموسيقية ديالو لي كان غايدير. وبعد عامين من هذا الوقت العصيب ، كشف ستروماي دابا أنه مزال مابرا .
واعتارف انه تبدل بزاف ومبقاش كيما كان بسبب المرض. .’
وبالنسبة على مسارو الفني الموسيقي فقال ستروماي : ‘مبقيتش غادي نغني ليهم كاع ‘ ، وكيقصد للناس لي كيسمعو ليه ولي هي اخبار سيئة للي فان ديالو لي متشوقين إشوفوه شي نهار علي خشبه المسرح.. | الفنان البلجيكي ستروماي مريض بزاف |
تمكنت الفرقة الوطنية للشرطة القضائية بتنسيق وثيق مع مصالح المديرية العامة لمراقبة التراب الوطني، مساء أمس الاثنين، من توقيف أستاذ للتعليم الابتدائي، يبلغ من العمر 26 سنة، وذلك للاشتباه في تورطه في قضية تتعلق بالإشادة والتحريض على ارتكاب أفعال إرهابية. بلاغ ديال مديرية الأمن أفاد أنه تم توقيف المشتبه فيه بمدينة القصر الكبير في أعقاب نشره لتدوينة على حسابه الشخصي بموقع التواصل الاجتماعي “فايسبوك”، يشيد فيها بأعمال إرهابية ويحرض على ارتكاب أفعال إجرامية خطيرة في حق سائحات أجنبيات يقمن بأعمال تطوعية. العمليات ديال التفتيش المنجزة في إطار هاد القضية مكنت من حجز جهاز حاسوب محمول وهاتف نقال في ملكية الشخص الموقوف، يشتبه في استخدامهما في نشر التدوينة التي تتضمن جرائم مرتبطة بقضايا الإرهاب والتطرف. | الـBNPJ قرقبات على أستاذ فالقصر الكبير كايحرض على ذبح سائحات بلجيكيات |
واحد القضية ما كيلاحظوهاش اليساريين المغاربة فاش كيطالبو بالحرية من القمع ديال الدولة و فنفس الوقت مشروعهم الاقتصادي اشتراكي اساسا لي كيكبر من السلطة البيروقراطية.
الجهاز البيروقراطي من أهم مصادر الوظائف فالبلاد.. هاداكشي لي كيربحو الموظف فالبيروقراطية هو كلشي.. نتيجة لهادشي: البيروقراطية كتولي اداة للسيطرة وأداة للمراقبة وللمزيد من القيود (على الأقل كترتافع فرص “القدرة على القمع” كيما كيقول Friedman). فهاد الحالة كتولي “التكلفة” ديال قمع “المواطن/الموظف” مجرّد “والو” عند الدولة مقارنة بـ”الخدمات” لي كتقدّمها هاد الدولة لهاداك “المواطن”.
بينما فمجتمع السوق (مصطلح كيستعملوه شي أنثروبولوجيين فين كيكون السوق حاجا أساسية ومهمة فتنظيم علاقات الأفراد فالمجتمع) فاش كتكون نسبة مهمة من الناس ماكتعتامدش على الدولة فالمعيشة ديالها.. حيت تيكون الاقتصاد اغلبو فيد الخواص و البيروقراطية صغيرة، هاد “التكلفة” ديال القمع كتولي كبيرة وثقيلة فوق ظهر الدولة.. الدولة كتكون فحاجة للضرائب باش تمول راسها، الحاجا لي كتخلي القمع يكون سلوك ضد مصالح الدولة هي نّيت وماكيبقاش عندها حافز كبير باش تمارسو.
الفصل لي كيديرو السوق بين السلطة والإقتصاد، كيخلي القوى الاقتصادية تكون بمثابة فحص للسلطة السياسية عوض ما تزيد تعزز القوة ديالها. ولكن اليساريين ديالنا كيزيدو يعززو من هاد التزاوج بين الاقتصاد والسلطة فدعوتهم لتطبيق الاشتراكية، كينساو العواقب! نزيد نشرح:
فاش كنطالبو بالحرية السياسية و المدنية فالمغرب، ما خصناش نتجاهلو دور الحرية الاقتصادية.
كيتجاهلو الفاعلين السياسيين اليساريين و المثققين دور لحرية الاقتصادية او السوق فتضخيم فرص تكون عدنا المزيد من الحرية ف جوانب خرا. الحرية المدنية او الحرية السياسية لي هي مفاهيم اساسية ف الفكر اللييرالي من عصر التنوير. لكن تاتير لي كيلعبو السوق- الحرية الاقتصادية فهاد العملية خصو شوية د الاهتمام.
نوع التنظيم الاقتصادي لي كتوفرو الحرية الاقتصادية بشكل مباشر، اي الراسمالية التنافسية، كيعزز الحرية السياسية حيت كيفصل بين القوة الاقتصادية و السلطة السياسية بشكل كبير.
مادام كيتم الاحتفاظ على حرية تبادل المنفعة، فالسمة المركزية لتنظيم السوق للنشاط الاقتصادي هي:
منع المنع!! اي منع الاكراه.:
-المستهلك محمي من اكراه التاجر حيت كينين تجار خرين منافسين لي يمكن ليه بتعامل معاهم كبديل.
-التاجر محمي من اكراه المستهلك حيت كينين مستهلكين خرين يقدر يبيع ليهم
-الموظف محمي من الاكراه من عند الباطرون ادا كانو كينين ارباب اعمال خرين ممكن يتعامل معاهم( فحالة كين سوق تنافسية كتجلب لستتمارات كثيرة كثر من الطلب على الشغل، ماشي هو الحال لي كين هنا لاسف)
السوق كيدير هادشي بلا اي سلطة مركزية.
اكثر الاسباب ديال اعتراض اليساريين على السوق هو هادشي بالضبط، حيت كيؤدي المهمة على اكمل وجه بلا حاجة لشي گروب يكونو وصيين على شنو بغاو الناس و يديرو راسهم راهم فاهمين اش بغا الشعب!!!
السوق كيمنحهم الحرية فتصميم حياتوم و اشباع رغباتهم الاقتصادية و كيعلي من شأن اصغر وحدة فالمجتمع: الفرد.
اهم سبب على الاعتراض اساسا هو افتقار اليساري للايمان بالفردانية. وهادشي كيطيحو فيه حتى “المحافظين” عدنا للاسف. نشرح هاد الباب:
لي تعلمناه من عند اللبيراليين الكلاسيكيين (سميث، بورك، ادم فرغسون، هايك…..الخ) بلي المجتمع لي كياسس مجموعة الضوابط (العادات التقاليد اللغة الهوية…) لي كتكون اصلا نتاج تفاعل بين الافراد فسعيهم لتحقيق مصالحهم، بدون اي تصميم خارجي او فوقي. و هدا هو لي كنسميوه ب : النظام العفوي.
النظام العفوي، وهو النظام لي كيبان فشي مجتمع من لتحت للفوق، بعيد على أي تحكم من لفوق لتحت. فحال هاد النظام، لي قليل فين المثقفين كيعتارفو بيه(حيت بصح كين) فالمناقشات ديالهم فموضوع النظام الاجتماعي، لوجود ديالو كيعطي مصداقية لفكرة بلي لمجتمع غيكون حسن بزاااف ادا ما جاتش الحكومة و حاولات تسيطر عليه من لفوق بطرق معقدة بزاف.
لفكرة ديال النظام العفوي قديمة ، ولكن ما تشهرات بزاف حتا لعصر التنوير الاسكتلندي فالقرن تمنطاش، خصوصا فالاعمال ديال ادم سميث. احسن تعريف ليه تعطا من عند أدم فيرغسون لي كان معاصر لسميث، ولي قال: هو النظام لي كيكون نتاج الفعل البشري، وماشي التصميم البشري!!
بمعنى، الأنظمة العفوية كتكون من القواعد و المؤسسات و الممارسات و العادات و التقاليد و اللغة و الهوية الوطنية و الظواهر الاجتماعية لوخرا، لي ما كتكونش متطورة حيت صممها شي حد او شي كَروب د الناس بتخطيط مسبق منهم، ولكن كنتائج ماشي مقصودة كتبان من تفاعلات الافراد بيناتهم لي كيكونو ديجا احرار.
هدا هو علاش ما كينش تناقض بين الدفاع على اصغر خلية :الفرد . و التنظير للدفاع على الحفاظ على ثراتك و هويتك..الخ
نرجعو لموضوعنا: هادي هي الميزة ديال السوق فاش كنقولو بلي كيوفر الحرية او علاقل كيزيد من الفرص ديالها.
الحرية السياسية تعني عدم الاكراه الفرد من قبل رفاقه. التهديد الاساسي للحرية هو. “, القدرة على الاكراه” سوا كان هادشي من عند الحكومة او الافراد او اي جهة. كنحتاجو لهاد المنظور فالمغرب، حيت حنا باقين عايشين فاقتصاد الريع و الدعم الحمائي للاحتكاريين و البيروقراطية الضخمة.
فاش كنزولو “تنظيم النشاط الاقتصادي” من “سيطرة السلطة السياسية” و كنخليو دورها مقتصر فالحماية د التنافسية و الملكية الخاصة من الاكراه، بدل ما تكون هي ممارسة ليه، فهنا كيولي السوق كيحد من مصدر القوة ديال الجهاز البيروقراطي لي كياخد بزاف د المرات شكل “قوانين مناهضة لحرية الفرد” .
و هادشي ما كيصدمنيش، حيت فاش كولي الدخل ديال المواطن و الرزق ديالو فيد الحكومة من خلال برامج اجتماعية هي لي عندها اليد العليا عليه وماشي فيد الفرد عن طريق السوق، فهاد الحالة كيولي القمع و التضييق تكلفة صغيرة عند الحكومة قدام “الخدمات” لي كتعطيها للمواطن.
الجهاز البيروقراطي كيقوليك ببساطة: السي لمغربي!! نتا كتاكل و كتشرب و تلبي حاجياتك بسبابي، سمحلي نضيق عليك فهاد الحاجة و هاد الحاجة ..الخ”
ونتا قدام هادشي ما عندك لا حول ولا قوة!!
داكشي علاش الفصل لي كديرو السوق (السوق ماشي softwareكيتانسطالا فالمجتمع، السوق هو انا و نتا و هداك عندنا حرية تبادل المنفعة) كيكون بمثابة فحص للسلطة السياسية فبلاصت تعزيز قمعها.
و كيكون تدعيم للفرد بدل ما كتولي داخل فشي “جماعة” عندها قيود ماشي نتا لي اخترتيها او قابل بيها!!
هادشي لي المتقفين و النشطاء لي اغلبهم يساريين ما كيفهموهش، و كين لي فاهمو و كيتجاهلو لغرض في نفسه!!! — pulsemorocco.orgpulsemorocco.org | الحقيقة اللي كايتجاهلها اليسار المغربي: الحرية الاقتصادية هي اللي كتجيب الحرية السياسية |
أسدلت المحكمة الابتدائية بمدينة فاس، اليوم الإثنين، الستار على القضية التي توبع فيها عون سلطة سابق “مطرود”، وذلك على خلفية متابعته بمطالب من النيابة العامة من أجل “بث وتوزيع ادعاءات ووقائع تمس بالحياة الخاصة للأشخاص والتشهير بهم وإهانة موظفين عموميين أثناء القيام بعملهم”، طبقا للفصل 447 و463 من القانون الجنائي المغربي. هاد المقدم المطرود اللّي اسبق ليه تحال على العدالة في مناسبات عديدة من أجل “إهمال الأسرة” تحكم بعام ديال الحبس النافذ مع أداء تعويض قدره مليون سنتيم لفائدة قائد الملحقة الإدارية القرويين اللي كان دعاه بسبب اتهامات خطيرة وجهه له على صفحته الخاصة بموقع التواصل الاجتماعي “فايسبوك”. وكان هاد المقدم المطرود قد وجّه اتهامات خطيرة لعدد من المسؤولين بفاس، ومؤسسات الدولة، وقاليك اعطا مهلة ديال 48 ساعة للمدير العام للأمن الوطني ورئيس النيابة العامة باش يفتحو تحقيق فلكذوبات ديالو. بلا حشمة بلا حيا. وقالت مصادر “كود”، أن هاد المقدم المطرود اللّي كيقول على أنه جمعوي اتهم مسؤولين بمتابعة أشخاص دون غيرهم في فاس، وكيقول على صفحتو فالفايسبوك على أنه كاين ملفات يتم التغاضي عليها من طرف مسؤولين، وغيرهم من الاتهامات الخطيرة، في غياب أي دليل على مزاعمو في حق المسؤولين والمؤسسات. هاد الحكم كيبقى رسالة لكاع لهادوك اللّي كيقولو هوما جمعويين وكيقضيو حاجتهوم وكيقولو تجار ومعندهوم حرفة، وكيقول صحفيين ومعندهوم صفة مهنية. سيرو يلا عندكوم شي شغال راه الوقت كيمشي عليكوم فالخاوي. ديرو شي حرفة فحياتكم كيف قالت القايدة حورية. | مقدم سابق ففاس جاب الربحة.. ها شحال ديال الحبس باش ضربوه فقضايا عندها علاقة بـ”الفيك نيوز” |
الناس لي حرقو غابة ديال الكاليتوس وبخرو بيها ديورهم باش يحاربو كورونا، وهادوك لي طلعو للسطح وبداو يغوتوا الله اكبر وشافو الملائكة نازلين من السما، وهادوك لي خرجو يدورو فالزناقي جماعات ايام الحجر الصحي وهوما كيقراو اللطيف، وهادوك لي عمرهم دارو الكمامة او تاخدو شي وقاية أيا كان نوعها، وهادوك لي حضرو للعراسات كوطربوند والسبوعات وتعانقو وتباوسوا وعاداو بعضياتهم ومنهم لي مات، وهادوك لي لحد الآن باقين ممتيقينش بوجود شي حاجة سميتها كورونا، وهادوك لي ماتو أفراد من عائلاتهم بكورونا ولكن هوما ناكرين وماقابلينش يتيقو هاد الحقيقة ومعتابرين أن أفراد اسرهم ماتوا بامراض أخرى ولكن قيدوهم مع كورونا في إطار المؤامرة العالمية لي مديورة من طرف الحكومات باش تخلع شعوبها وتسيطر عليهم( على أساس أنها ممسيطراش أصلا، هادو كلهم وكثر منهم حتى هوما قاليك خايفين من اللقاح ديال كورونا، وخايفين كثر حيت لقاح مصنوع في شينوا، بحال الى الشينوا كتصنع فقط السلعة ديال مية دريال فالريكلام. خبر لي هو مفرح وكيفاجي ويحيد الغمة من القلب، ديال اللقاح قرب يبدى يتوزع ومابقى قد مافات، والمغرب غادي يكون مع الدول لي غادي يستافدو منو بكري وهذا كيعني أننا ماشي في بلاد ديال شي درهم العمالة، ومع ذلك كاين لي عوض يحس ولو بالقليل من الفخر، مكتسرطش ليه أن الدولة دايرة جهدها على ودو حاليا باش يوصلو اللقاح من اللولين وترجع الحياة لمجراها الطبيعي، وتروج الحركة ويتعتقو أسر وعائلات من الفقر والأزمة لي طاحو فيها مع هاد الوباء، وترجع البلاد للمسار لي كانت غادا فيه راه هاد الفترة ديال كورونا راه الى كان عندك الزهر غادي تبقى ظروفك مستقرة وتعتابرو عام مازدتي فيه والو، اما راه الأغلبية رجعو اللور في حياتهم وتطلعاتهم والحاجات لي كانو باغين يديرو. أكثر سبب لإنتشار الفيروس في المغرب هو المواطن الرافض بتاتا أنه يتخلى على حياتو العادية ويعيش الحياة في ظل وباء عالمي ويلتازم بالتباعد الإجتماعي والكمامة والوقاية والتعقيم، وفي نفس الوقت هاد المواطن المتذمر هو لي تلقاه محيح على الاطباء في السبيطارات والممرضين لي مضحيين بحياتهم وكيموتوا منهم عدد في مواجهة هاد الفيروس وتلقاه مجوق عليهم هو وعائلتو وكيتاهم فيهم بلي قتلو ليه باه او مو، أو سمحو فيه في السبيطار ومقدموليهش رعاية خاصة، ماباغيش يلتازم بالتباعد مايدير كمامة مايعقم يديه ماينقص عليه الخيطي بيطي، وملي تجيه كورونا باغي الدولة كلها تقابلو | الناس لي حرقو غابة ديال الكاليتوس وبخرو بيها ديورهم باش يحاربو كورونا، وهادوك لي طلعو للسطح وبداو يغوتوا الله اكبر وشافو الملائكة نازلين من السما، وهادوك لي دارو مظاهرة ضد كورونا هوما لي كالسين يشككو في اللقاح حاليا |
مبدع الحنكليس القنيطري عندو سوابق إبداعية مفرقة على مدارات القنيطرة، كاين لي منها تحيد حيت بشع وكاين لي راب بالشتا والريح غير الراسو،وعلى مايبدو هاداك أقصى ما قدرات تخرج القنيطرة في مجال النحت، وهو واحل فيهم والقنيطرة واحلة فيه وشي واكل من شي وقاضيين غاراض حتى داز شي مومن وبانوليه دوك جوج قضبان مقيمين في طريق مهدية قال أرى نضحك بيهم شوية مع العشران، صدق مسبب للسيد في ضياع البريكول الإبداعي الغير منتهي حسب صاحبه، قال أنه كان غادي يزيد جوج شلالات والضواو والموسيقى تركية، وهاد الإظافات من عندو هو ممخلصش فيهم غير حبا في القنيطرة هوما مفاهمين معاه على الحنكليس مقيم فقط. الشكل ديال دوك جوج حوتات خايب جوع واخا معرت شنو كان غادي يزيدهم كانو غادي يبقاو خايبين، الرسومات ديال إنسان الكهف في المغارات والكهوف أكثر إتقانا وإبداعا من داك لعجب، ومع ذلك مكانش خاص يريبو بالنسبة ليا لأن كما للجمال جمهور للبشاعة جمهور أيضا، وكنظن أن المغاربة معندهمش مع الجمال والإشكال الهندسية والإنحنائات، بنادم كابر فديور على شكل مربعات فيهم شراجم مربعين مقسومة لبيوت مربعين والسطح عامر خوردة بحال الجوطية ديال الحد اللويزية، أو حتى العمارات راهم عبارة على حيط فيه مربعات سميتهم شراجم، في مدن ميليونية ولكن بلا جرادي بلا منتزهات بلا مسارح بلا متاحف بلا دور للفنون بلا مراحيض عمومية بلا حتى غير الشجر عادي بحال كاع العالم، هنا مصرين يزرعو النخل بشع بلا ظل صالح غير للكسايد تسكر وتدخل فيه مع الربعة ديال الصباح، بنادم بحال هاكة راهلا السقف ديال الإبداع لي يقدر ينتج او يتذوق هو دوك جوج زبوبة هلى شكل حوتات لي دار أميكو في المهدية. حالة النكران الجماعية لي كيعيشوها مغاربة الفايس كتخليهم يتوهموا أننا زعمة في وقت مضى كان عندنا مايكل أنجلو كيزوق فالكنيسة سطاش ، والمنحوتات في كل مدينة والفنانة كيتنافسو والمعارض العالمية كتعرض المنحوتات المغربية، للاسف هادشي عمرو كان طبعا بحالنا بحال أي أمة على وجه الأرض كيبان فينا شي فنان أو فنانة مرة مرة كيكتاشفوه الأجانب، أما واش حنا شعب متذوق للفن ومنتج له طبعا لا، حنا شعب بشع متذوق ومستهلك للبشاعة ومنتج لها، ويكفي تشوف غير علاقة المغاربة مع الزبل كيفاش كيلوحوه فأي بلاصة وصلوها، البلاصة لي مافيها زبل في المغرب هي لي موصلوهاش المغاربة، ومع ذلك حتى هوما باغين منحوتات فنية ديال بصح فالرومبوانات. | حنا شعب خايب ومستهلك للخيوبية ومنتج لها.. ويكفي تشوف غير علاقة المغاربة مع الزبل ..البلاصة لي مافيها زبل هي لي موصلوهاش المغاربة ومع ذلك حتى هوما باغين منحوتات فنية ديال بصح فالرومبوانات |
كشفات سارة ريتالي، وهي شطاحة فينيزويلية، على حياة الليل فالمغرب كيفاش كتكون، كتقول أن المغرب واخا كيتم تصنيفو كبلد محافظ، لكن الحفلات اللي كتكون بالليل واللي فيها بنات كيلبسو معريين، والسواعدة والمرفحين كيغرقوهم بالفلوس، كَاع هذشي كيخليك تشك فهذشي وتعتبر هذ البلاد بلاد الحرية بامتياز. الشطاحة، اللي فعمرها 29 عام، تكلمات لموقع “دايلي ستار” على خدمتها فالمغرب كراقصة مثيرة ديال Go-Go Dance، واللي كتخليها تتلاقا مع المرفحين والملاينية بشكل منتظم، ومنهم حتى الشيوخ ديال دول الخليج اللي كيجيو للمغرب فالعطلة اللي قالت انهم غرقوها بالفلوس. وقالت الشطاحة أن الشطيح هو الشغف ديالها، ومنين عيطو عليها فالمغرب باش تديرو لأول مرة جاتها هذ التجربة زوينة، “وواخا جميع المؤسسات المغربية محافظة، لكن الأعراف كتتغير بشكل كلي فالليل فليبواط”، على حساب تعبيرها. وقالت أن عندها ثقافة فهذشي ديال الشطيح الغربي، لكن فاش جات للمغرب داخت، خصوصا وأنها مكتهضر لا بالعربية لا بالفرونسي “لكن قدرت نتواصل مع كلشي بلغة الجسد، ودرت بلاصتي وولات عندي سمعة مزيانة، وولاو يعطو عليا “القنبلة اللاتينية” حيت عندي طاي زوينة، وهذشي فرحني..”، كيف قالت. وبخصوص ممارستها للجنس مع السواعدة والمرفحين اللي كيجيو للبواط، كتقول سارة أن هذشي عمرها دارتو، وحتى الشطاحات اللي معاها مكيديروهش، لكن واخا هكذاك كتاخد فلوس كثيرة غير من شطيحها، خصوصا وأن شكلها كيثيرهم، وكيشبهوها بالعربيات لأن عينيها كوحل وشعرها كحل. ووضحات “ماعمري شفت فحياتي حفلات مجنونة ديال الملايرية والشيوخ السواعدة ودول الخليج، وعمرني شفت داك الكم الهائل ديال الفلوس اللي كتلاح عليا وأنا كنشطح، كايلوحو واحد الحفنات كبار ديال الفلوس وأنا كنشطح، هذشي حمق بصراحة ومكيتصدقش، لكن مكاينش إغراء ولا عرا، أنا فعلا كنلبس حوايج صغار وضيقين لكن مكنتعراش، وهوما غير كيشكروني لأنني كنشطح ليهم، وهكذا كيلوحو عليا الفلوس”. وسارة مابقاتش خدامة دابا فالمغرب من بعد ما ضاربات مع ليباكرون ديالها “المدير ديالي السابق كان كيتعامل معايا بطريقة مهينة، وهذشي علاش قررت نخلي هذ الخدمة ونسافر لمكان آخر، وفالنهاية نقلت الموهبة ديالي لبلادات أخرى، بحال البرتغال والصين وهولندا وإسبانيا والبرازيل ومصر، حيت منحنياتي ومؤخرتي ساعدوني باش نخترق الحدود، وعلى هذشي كنشكر ماما بزاف.. شكرا ماما !!” | شطاحة فينيزويلية كتهضر على حياة الليل فالمغرب: كيقول عليه دولة محافظة لكن فالليل كيولي كلو حرية ونشاط.. والسواعدة كيلوحو علينا حفنات كبار دالفلوس عمري شفتهم فحياتي |
حذرات المديرية العامة لأمن نظم المعلومات، تابعة لوزارة الدفاع الوطني، المستعملين ديال منصة “زووم” من اختراق حسابهم وجميع معطياتهم الشخصية، بسبب واحد الخلل معلوماتي فالموقع اللي ماعندوش حل ومايمكنش يتصحح. وقالت المديرية، من خلالو كيمكن لشخص ما يهاجم الحساب ديال أي واحد كيستعمل هذ السيستيم، من خلال رابط خبيث يرسلو ليه، وديك الساعة غايسهال على الهاكر يدخل للكونط ديالو “ويندوز”، ويحصل على المودباس، ويعرف معلوماتو الشخصية والسرية. وعلى هذشي، كتطلب المديرية من الناس اللي كيستعملو معلومات حساسة يبدلو الموباس ويوقفو الاستعمال ديال هذ الموقع، بالإضافة لأنهم يسارعو بتغيير كَاع المدوباسات اللي داخلين بيها لحسابات “ويندوز”، وهذا هو الحل الوحيد اللي بين يديهم. وللإشارة، فمجموعة من الهيئات استعنات بتطبيق “زووم” باش تعقد اجتماعاتها، وكذلك الجامعات المغربية اللي اعتمدات عليه فالندوات عن بعد، ومن ضمنها جامعة ابن زهر بأكادير، وهذشي من بعد ما تفرضات حالة الطوارئ الصحية بسبب فيروس “كورونا” المستجد، وصبح من اللازم عقد ندوات افتراضية من بعد ماكَلسو الناس فديورهم. وماشي مديرية نظم المعلومات هي أول مؤسسة حذرات من زوم، مجموعة من الدول منعات الخدمة بيه، وكاينين خبراء فمجال المعلوميات حذرو منو كذلك، بحكم أن بزاف ديال ليهاكرز دخلو ليه، وخصوصية الناس اللي كيستعملوه صبحات فخطر. | حضيو راسكم من تطبيق الندوات الإفتراضية “زووم”.. مديرية نظم المعلومات: الموقع مامحميش مزيان ويقد يتختارق |
ضحك الدراري ديال فايسبوك لي دارو راسهم سواعدة غادين يهجروه بعدما دارت الشيخة “طراكس” شكاية للبوليس. اليوم الأربعاء مشاو البوليس عند شي جوج دراري من مجموعة “بروكلين” كيسولو عليهم في ديورهم. هاد الطراكس بنت مراكش ومعندهاش مع الضحك، وغادي تدخل فيهم طول وعرض نيت، حيت اعتبرات أنهم نصبوا عليها وجابوها على أساس أنهم سواعدة وفي الأخير طلعو غير مغاربة. وواخة داز على الحفلة كثر من 6 ايام، لكن الفيديو ديال جلسة وناسة مازال داير البوز ديال بصح، وكيتفرجو فيه الناس ويتقاسموه في المجموعات. | ها لي قلنا ليكم.. البوليس مشاو يقلبو على السواعدة المزورين لي جابو الشيخة “طراكس” |
أعلى معدل ديال الإصابات تسجل اليوم فجهة مراكش آسفي (32)، أغلب هذ الإصابات تسجلو فمراكش، وثلاثة فقط فإقليم الحوز. واليوم على غير العادة جهة كازا سطات ماسجلاتش بزاف ديال الإصابات، الوزارة علنات على 5 حالات فقط فالجهة وكلهم فمدينة كازا. جهة العيون صبحات خالية من الفيروس، بحيث الحالة الوحيدة اللي كانت كتتلقى فيها العلاج برات، وهكذا ولات جهة درعة تافيلالت وجهة الداخلة واد الذهب وجهة العيون الساقية الحمرا كلهم خاليين من كورونا. حالات التعافي اللي تسجلات اليوم أغلبها كان فجهة طنجة تطوان (22)، بينما توزعو عشر حالات شفاء على باقي الجهات. وبالنسبة لحالة الوفاة الوحيدة اللي تسجلات اليوم فكانت فطنجة. وهذو جميع التفاصيل المتعلقة بالوضعية الوبائية ككل: على المستوى الوطني: 8610 حالة (73+) – 212 وفاة (1+) – 7618 شفاء (35+) – 780 حالة نشيطة (37+). على مستوى الجهات والأقاليم: جهة كازا سطات: جات فالمركز اللول ب 2883 حالة (5+) – 51 وفاة – 2322 شفاء – 246 حالة نشيطة.
الأقاليم: المحمدية 331، مديونة 167، النواصر 90، بنسليمان 85، سطات 68، برشيد 65، الجديدة 35، سيدي بنور 11.
عمالات كازا (1882 إصابة فالمجموع): البرنوصي 628، عين السبع الحي المحمدي 302، آنفا 282، مولاي رشيد 259، عين الشق 120، بن مسيك 100، الحي الحسني 96، الفدا 95.
آخر تحديث: الأحد مع 18:00. (باستثناء مجموع الإصابات فالجهة المحسوب من النسبة المئوية اللي عطات الوزارة اليوم، وهو عدد تقريبي، بالإضافة لعدد الحالات النشيطة) جهة مراكش آسفي: جات فالمركز الثاني ب1568 حالة (32+) – 53 وفاة – 1286 شفاء (1+) – 229 حالة نشيطة (21+).
الأقاليم: مراكش 1231 (29+)، الرحامنة 233، الحوز 56 (3+) ، شيشاوة 25، قلعة السراغنة 5، الصويرة 5، آسفي 3، اليوسفية 0.
آخر تحديث: اليوم الجمعة مع 18:00. جهة طنجة تطوان الحسيمة: جات فالمركز الثالث ب 1275 حالة (26+) – 40 وفاة (1+) – 1076 شفاء (22+) – 159 حالة نشيطة (3+).
الأقاليم: طنجة 944 (5+)، العرايش 222 (19+)، تطوان 91 (2+)، الحسيمة 17، وزان 1، شفشاون 0.
آخر تحديث: اليوم الجمعة مع 18:00. جهة فاس مكناس: جات فالمركز الرابع ب1042 حالة (9+) – 27 وفاة – 973 شفاء (1+) – 42 حالة نشيطة (9+).
الأقاليم: فاس 640 (9+)، الحاجب 138، مكناس 119، تازة 55، صفرو 46، إفران 20، تاونات 15، مولاي عقوب 8، بولمان 1.
آخر تحديث: اليوم الجمعة مع 18:00. جهة الرباط سلا القنيطرة: جات فالمركز الخامس ب786 حالة (1+) – 12 وفاة – 688 شفاء – 85 حالة نشيطة.
الأقاليم: الرباط 305، سلا 245، الصخيرات تمارة 151، القنيطرة 62 (1+)، الخميسات 22، سيدي سليمان 1، سيدي قاسم 0.
آخر تحديث: لبارح الخميس مع 18:00. (باستثناء مجموع الإصابات فالجهة المحسوب من النسبة المئوية اللي عطات الوزارة اليوم، وهو عدد تقريبي، بالإضافة لعدد الحالات النشيطة، ومكان تسجيل الإصابة الجديدة) جهة درعة تافيلالت: جات فالمركز السات ب586 حالة – 5 وفاة – 581 شفاء – 0 حالة نشيطة (لا جديد).
الأقاليم: ورززات 503، ميدلت 52، زاكَورة 14، تنغير 10، الرشيدية 7.
آخر تحديث: اليوم الجمعة مع 18:00. الجهة الشرقية: جات فالمركز السابع ب 196 حالة – 8 وفاة – 183 شفاء (4+) – 5 حالة نشيطة (2-).
الأقاليم: وجدة أنكَاد 70، بركان 54، الناظور 44، الدريوش10، تاوريرت 9، كَرسيف 8، فكَيكَ 1، جرادة 0. (لا جديد)
آخر تحديث: اليوم الجمعة مع 18:00. جهة بني ملال خنيفرة: جات فالمركز الثامن ب 120 حالة – 7 وفاة – 101 شفاء – 12 حالات نشيطة. (لا جديد).
الأقاليم: آزيلال 51، خريبكَة 30، بني ملال 22، الفقي بنصالح 16، خنيفرة 1.
آخر تحديث: اليوم الجمعة مع 18:00. جهة سوس ماسة: جات فالمركز التاسع ب 90 حالة – 7 وفاة – 82 شفاء – 1 حالة نشيطة. (لا جديد)
الأقاليم: إنزكَان آيت ملول 42، أكادير إداوتاوتنان 39، طاطا 4، تارودانت 3، اشتوكة آيت باها 2، وتيزنيت 0.
آخر تحديث: اليوم الجمعة مع 17:00. جهة كَلميم واد نون: جات فالمركز العاشر ب 46 حالة، 1 وفاة – 44 شفاء – 1 حالات نشيطة. (لا جديد).
الأقاليم: كَلميم 44 – سيدي إفني 1 – آسا الزاكَ 1.
آخر تحديث: اليوم الجمعة مع 18:00. جهة الداخلة واد الذهب: جات فالمركز حضاش ب 5 حالات – 0 وفاة – 5 شفاء – 0 حالة نشيطة. (لا جديد).
الأقاليم: واد الذهب 5، الأقاليم الأخرى 0.
آخر تحديث: اليوم الجمعة مع 18:00. جهة العيون الساقية الحمرا: جات فالمركز اللخر ب 5 حالات – 0 وفاة – 5 شفاء- 0 حالة نشيطة. (لا جديد)
الأقاليم: بوجدور 4، العيون 1، الأقاليم الأخرى 0.
آخر تحديث: اليوم الجمعة مع 18:00 | الحصيلة الوبائية لكورونا فجميع جهات وأقاليم المغرب: 32 تصابو فجهة مراكش آسفي.. ومعظم حالات الشفاء فجهة الشمال.. وحالة وفاة فطنجة |
قالت صحف رياضية فرنسية ان فرنسا حاطة عينيها على اللاعب ديال الارسنال ماثيو الكندوزي 19 سنة. واضافت ان المدرب الفرنسي ديدي ديشون اتصل بالفعل باللاعب. الجدير بالذكر ان الكندوزي من اب مغربي ما يجعله يحمل الجنسية المغربية و قادر للعب مع المنتخب المغربي. | فرنسا حاطة عينيها على الكندوزي وها شنو دارت |
كود كالعادة جمعات ليكم أهم الأحداث لي دارت البوز هاد السيمانة في عالام المشاهير. من ساري كول اللي خرجات اغنية جديدة وسماتها “انت القواد” ومحيحة بيها فالدونطونس المغربي، للشيخة الطراكس اللي قالو انها حيدات كيلوطها ففيديو، مرورا بروبير دينيرو اللي طيبوه بالتصاور والسيلفيات، لدنيا باطمة اللي صورات راسها كضرب البيصارة فالطيارة، وماننساوش احمد شوقي لي ضرباتلو الطر وحدة فدبي وفرشاتو مع مراتو وقالت انه نعس معاها وكبتوها سيكس وطاسة… وبزاف آخرين. | السبيطار. التبركيك والنميمة: خبار المشاهير المغاربة بلا زواق وبالفيديو |
ريال مدريد ملكة الكورة الاسبانية. البارح دات البطولة 34 فتاريخها بعد ما ربحات ڤيال ريال فمدريد ب2 لواحد عن الدورة ما قبل الاخيرة من “لاليگا”. الريال رجع بعد ما توقفات البطولة الاسبانية بقوة وربح الماتش العاشر على التوالي ليه ووصل الفرق بينو وبين البارصا ل7 نقاطي. النادي الكاتالاني خسر بجوج البارح فتيرانو مع اوساسونا بنزيما نجم الريال هاد العام. الفرنسي دار بطولة تاريخية والبارح ماركا جوج بيوتا الفرقة ديالو. ريال مدريد ربحات اطول “لاليگا” واصعبها فتاريخ هاد البطولة. طويلة حقاش وقفات لاشهر بسباب كورونا فيروس وصعيبة حقاش الماتشات العشرة الاخيرة تلعبات بلا جمهور. قبل ما توقف كانت البارصا هي اللولى ولكن مورال الفرقة طاح مع المدرب الجديد ومع هاد التوقف. فاللخر زيدان رجع الروح للنادي الملكي | الريال دات اطول واصعب ليگا |
بحال العادة، كازا سطات هي اللولة فالإصابات الجديدة بكورونا، واليوم سجلات 1397 حالة، منها 1037 منها فمدينة كازا بوحدها. وأعلى نسبة ديال الوفيات الجديدة كانت كذلك فكازا سطات، بحيث تسجلات فيها 11 حالة وفاة، تابعاها مراكش آسفي وجهة الشرق ب5 وفيات لكل وحدة فيهم. أما أعلى نسبة ديال حالات الشفاء المعلن عنها كانت فجهة درعة تافيلالت، اللي برا فيها اليوم 189 واحد. وهذو باقي المعطيات المتوفرة حول الوضعية الوبائية: وطنيا: الإصابات 115241 (2719+) – الوفيات 2041 (43+) – الشفاء 94150 (2218+) – الحالات النشيطة 19050. جهويا: كازا سطات: الإصابات 39113 (1397+) – الوفيات (11+).
توزيع الإصابات: كازا (1037+) – الجديدة (77+) – المحمدية (55+) – سطات (39+) – النواصر (55+) – برشيد (72+) – مديونة (40+) – بنسليمان (19+) – سيدي بنور (3+). مراكش آسفي: الإصابات 15006 (283+) – الوفيات (5+).
توزيع الإصابات: مراكش (159+) – الصويرة (6+) – الرحامنة (22+) – آسفي (2+) – الحوز (6+) – قلعة السراغنة (49+) – اليوسفية (27+) – شيشاوة (12+) طنجة تطوان الحسيمة: الإصابات 12529 (109+) – الوفيات 307 – الشفاء 11578 (111+) – الحالات النشيطة 600.
توزيع الإصابات: طنجة (38+) – المضيق الفنيدق (9+) – تطوان (31+) – وزان (5+) – العرايش (15+) – الحسيمة (11+). الرباط سلا القنيطرة: الإصابات 12345 (315+) – الوفيات (2+).
توزيع الإصابات: القنيطرة (117+) – سلا (58+) – الرباط (56+) – الخميسات (22+) – القنيطرة (99+) – الصخيرات تمارة (48+) – سيدي قاسم (3+) – سلا (62+) – سيدي سليمان 12 (7+). فاس مكناس: الإصابات 11446 (64+) – الوفيات 294 (4+) – الشفاء 10575 (90+) – الحالات النشيطة 577.
توزيع الإصابات: فاس 6349 (16+) – مكناس 1652 (15+) – تازة 1024 (28+) – بولمان 414 (1+) – إفران 307 (3+) – الحاجب 382 – صفرو 846 (1+) – تاونات 306 – مولاي عقوب 166. درعة تافيلالت: الإصابات 6783 (134+) – الوفيات 150 (3+) – الشفاء 5385 (189+) – الحالات النشيطة 1248.
توزيع الإصابات: الرشيدية 2415 (53+) – ميدلت 1309 (29+) – ورززات 1598 (10+) – تنغير 707 (23+) – زاكورة 754 (28+). بني ملال خنيفرة: الإصابات 5598 (95+) – الوفيات 92 (2+) – الشفاء 4594 (87+) – الحالات النشيطة 910.
توزيع الإصابات: خنيفرة 857 (27+) – خريبكَة 1066 (16+) – بني ملال 2001 (33+) – أزيلال 905 (10+) – الفقيه بن صالح 769 (9+). سوس ماسة: الإصابات 5092 (106+) – الوفيات 59 (4+) – الشفاء 2369 (67+) – الحالات النشيطة 2664.
توزيع الإصابات: أكَادير إداوتانان 2239 (76+) – إنزكَان آيت ملول 2114 (1+) – تارودانت 218 (16+) – اشتوكة آيت باها 238 (12+) – طاطا 142 (1+) – تيزنيت 141. الجهة الشرقية: الإصابات 2832 (134+) – الوفيات 60 (5+) – الشفاء 1701 (53+) – الحالات النشيطة 1071.
توزيع الإصابات: وجدة (64+) جرادة (20+) – الناظور (36+) – كَرسيف (6+) – فيكَيكَ (2+) – بركان (4+) – تاوريرت (1+) – الدريوش (1+). الداخلة واد الذهب: الإصابات 1839 (21+) – الوفيات 5 – الشفاء 1572 (11+) – الحالات النشيطة 262.
توزيع الإصابات: واد الذهب 1836 (21+) – آوسرد 3. العيون الساقية الحمرا: الإصابات 1414 (43+).
توزيع الإصابات: العيون (43+). كَلميم واد نون: الإصابات 640 حالة (9+).
توزيع الإصابات: كَلميم (6+) – آسا الزاكَ (3+). وهذي إرشادات لتيسير قراءة المعطيات المتوفرة: * الرقم داخل الأقواص كيعني الحالات الجديدة اللي تسجلات فهذ 24 ساعة.
* مجموعة من الجهات المعطيات ديالها ناقصة حيت ماعطاتش معلومات جديدة، والأقاليم اللي ماذكرناهمش فهذ الحصيلة ماسجلوش إصابات جديدة ومامعروفش شحال وصلو فالمجموع دالإصابات.
* هذ الحصيلة كتتعلق بالأرقام النهائية اللي تم الإعلان عليها اليوم مع 6 دالعشية، وجميع المعطيات القديمة اللي ماتحيناتش تم الاستغناء عليها. | حصيلة كورونا فالأقاليم والجهات اليوم: 1037تصابو كازا و11 ماتو.. و189 تشافاو فدرعة تافيلالت |
نشرت المغنية كوثر براني خريجة أراب أيدول، تصويرة ديالها مع بنتها سيليا على صفحتها في انستكَرام مرفقة بتعليق كتقول فيه بأن فترة الحجر الصحي لي فرضها المغرب للمد من انتشار كورونا، خلاتها تتعرف أكثر على بنتها وتقرب منها. كوثر لي حديثة العهد بالأمومة قالت بأنه فعلا فترة الحجر الصحي صعيبة نفسيا، ولكن خلاتها أنها تقدر النعم لي بين يديها، وهادشي عطاها درس كبير في الحياة لأنها ما كنتش كتنتبه لهاد النعم. وقالت كوثر في التعليق لي رفقت بالصورة: “توحشنا الاهل والاحباب بيناتنا درب و مقادرينش نشوفوهوم لأننا ملتازمين باش هاد الازمة دوز بسلام بدون فقدان اي عزيز على القلب”. أيضا قالت كوثر براني :”فترة الحجر الصحي عطاتني فرصة أنني نزيد نحمد الله على النعم لي عاطيهوملي، نقدر كل صغيرة و كبيرة فحياتي، والحجر كان فرصة بالنسبة لي باش ندوز وقت كبير مع بنتي و نهتم بكل التفاصيل المتعلقة بيها”. | كوثر برناني: الحجر الصحي خلاني نعرف النعم ونقرب لبنتي |
المغني سعد لمجرد طلق البارح كليب أغنيتو الجديدة “يخليك ليلي” في لاشين ديالو فيوتوب، وكيف العادة الكليب ضرب مليون فقل من 12 لساعة ودابا فات جوج مليون مشاهدة و250 الف لايك. لمجرد ختار الفيديو كليب يكون فيه الشطيح والوان سبيسيال كيديروها بزاف مؤخرا المغنيين ديال البوب، بحال بيلي ايليش. المشاهير بارطاجاو المليب وباركو ليه الجديد، وهو هاد اليوماين غادي يحط الكواليس او الـ making of ديال الفيديو. وكانت اخر اغنية ديال سعد لمجرد مع الفنان المصري محمد رمضان هادي شهرين ضربات 144 مليون مشاهدة وحققات ارقام قياسية في مصر ودول العالم العربي. | سعد لمجرد خرج كليب “يخليك ليلي” وضرب 2 مليون مشاهدة غير فالسوايع الأولى -فيديو |
الممثل رفيق بوبكر خرج البارح بالليل بفيديو كيأكد فيه أنه مامشدودش في الحبس كيف هو متدوال، وماكينش في مراكش وأنه هادي عامين باش ماشاركش في مهرجان السينما الدولي. بوبكر بان كاعي وطالع ليه الدم، وأكد أنه غابر حيت عندو تورناج وكيصور عمل جديد. وفي نفس الوقت عبر على الغضب ديالو حيت دار بوسط وكلشي قال أنه كيقصد أمال صقر ومسلم. نجم فيلم “قسم 8” قال: “كثرتو عليا من الكذوب. وحبسو عليا هاد الوز ديالكم”. ورفيق رجع نشيط مؤخرا فمواقع التواصل الاجتماعي. | رفيق بوبكر: أنا مامشدودش فالحبس وماهدرت لا على مسلم لا على امال صقر.. وكثرتو عليا من الكذوب والوز ديالكم -فيديو |
ذكرت تقارير إخبارية أن مصالح الشرطة الأوكرانية أوقفت متهما يحمل الجنسية المغربية ويبلغ من العمر 22 سنة، بسبب الاشتباه في مسؤوليته عن جريمة قتل مغربي آخر طعنا بسلاح أبيض. وأضافت التقارير ذاتها، أن المتهم اعترف بالمنسوب إليه بعد استنطاقه من طرف عناصر الامن، مؤكدا أن الدافع وراء جريمته هو عجز الضحية عن تسوية دين عالق قيمته 200 دولار. | مغربي شرمل صاحبو وقتلو بسبب 200 دولار فبلاد تشيرنوبيل |
الجامعة الملكية المغربية لكرة القدم غادي تعتمد على تقنية الحكم المساعد ف “دومي فينال” ديال كأس العرش نهار 9 و10 نونبر جاي. حكام الفار غادي يكونوا ف ماتشات ديال الدفاع الجديدي والاتحاد البيضاوي بملعب طنجة وحسنية أكادير والمغرب التطواني في ملعب مراكش. الجامعة مازال كتستنا ترخيص من الفيفا باش تطبق تقنية الفار في نصف نهائي ونهائي كأس العرش، ومن بعد غادي تعتمد عليها رسميا في مرحلة الإياب أو الموسم جاي. فوزي لقحع رئيس الجامعة سبق ليه أكد أن البطولة غادي تنطلق بالفار، لكن الحكام ما وجدينش باش يطبقوا هاد التقنية الجديدة وهادكشي علاش خضعوا لدورات تكوينية من طرف خبراء من الاتحاد الدولي بشكل مكثف ومتواصل منذ غشت الماضي. | رسميا. “الفار” كاين في “دومي فينال” دالكأس |
عندنا في المغرب كلشي باغي يدير كلشي. ولي باغي يشد كاع لي دومين وميتفاك مع والو، بحال صفاء حبيركو لي بدات عارضة أزياء ودازت للتمثيل، ومن بعد التقديم ودابا مغنية كاع. هاد سبع صنايع والرزق مضايعش قدرات تاخد لقب البومادا الصفرة من بعد ليلى الحديوي لي طالعة واكلة نازلة واكلة. هاد اللقب عطاوه ليها المتتبعين لي طلعات ليهم في صحتهم. صفاء لي عندها شي بيسطون صحيح ختاروها تغني جنيريك أغنية مسلسل “قصر الباشا” لي غادي يدوز في دوزيم في رمضان، بحالا زعما تقاداو المغنيين. | صفاء حبيركو هي البومادا الصفرة رقم جوج في المغرب من بعد ليلى الحديوي -فيديو |
بعدما خدا فوزي لقحع، رئيس الجامعة ونهضة بركان اللاعب سفيان كركاش صحة من رئيس الوداد سعيد الناصيري. لقجع نجح في إقناع كركاش وباه باش يوقع لنهضة بركان، في الوقت لي انتظر فيه هذا اللاعب شهر ونصف الناصيري في لخر مشا البركان. الناصيري ما تقولبش غير في كركاش فقط، بل طارلو لقجع بلاعب اخر هو توفيق إجروتن لي كان قريب يمشي الوداد. هاد القضية قلقات جمهور الوداد لي حمل المسؤولية للناصيري، والبعض منهم اتهموه بالضعف والهوان أمام رئيس الجامعة. | لقجع خدا للناصيري 2 لعابة في أقل من 24 ساعة |
قررات المحكمة الابتدائية فمكناس، اليوم الثلاثاء، إدانة اليوتوبر يوسف الزروالي ب7 شهور حبسا نافذا، وغرامة د5000 درهم. اليوتوبر تعطات ليه براءة على تهم السب والقذف والتهديد والتشهير وخيانة الأمانةوإلحاق خسائر مادية في ملك الغير، لكن فالمقابل تدان بتهم النصب والاحتيال عن طريق الإحسان العمومي. ودوز من هذ الفترة اللي تحكم بيها 6 شهور تقريبا، من بعد ما كان مشدود فحال اعتقال احتياطي فحبس تولال فمكناس من يوليوز اللي فات، بقرار قاضي التحقيق. وكانت تحطات ضد الزروالي بزاف دالشكايات عند وكيل الملك فالمحكمة الابتدائية فمكناس من طرف مجموعة من الناس، كيتهموه فيها باستغلالهم فأعمال إنسانية والنصب عليهم، بالإضافة لشكايات مسؤولين قضائيين اتهموه بالتشهير بيهم، من بينهم حمودة الدالي، رئيس جمعية الشباب الملكي. وتعرف الزروالي بالفيديوهات اللي كيدير فمجال الحالات الإنسانية، كيدعي فيها جمعو للفلوس والتبرعات دالمحسنين للفقراء، وزاد تعرف كثر بهذشي فهذ الفترة ديال الحجر الصحي. | المحكمة حكمات على يوسف الزروالي ب7 شهور دالحبس النافذ بتهم النصب والاحتيال |
المغاربة مازال كيجمعو في البومادات الصفرا، اي لي عندهم سبع صنايع وولينا كنشوفوهم كثر من الهلال، والبومادا رقم 3 هي الممثلة وعارضة الأزياء والبلوكَوز وكلشي.. فاتي جمالي. جمالي لي هي عندها لقب مليحة العرب ولات شادة التلفزة وكدير كلشي وتدوي في كلشي ومبقا والو ونشوفوها في التقديم حتى هي. فاتي شدات الرتبة الثالثة من بعد ليلى الحديوي وصفاء حبيركو، لي طالعات واكلات نازلات واكلات. المشكل عند المسؤولين أنهم كيعيقو على المغاربة بنفس الوجه حتى كيكرهوه. فاتي كنشوفوها في برنامج “ماستر شاف”، ونشوفوها في مسلسل وفي الحوارات والفيديوهات. وا بزاف. | فاتي جمالي. البومادة الصفرا رقم 3 في المغرب |
المنتخب الوطني يواصل تراجعه في تصنيف الاتحاد الدولي لكرة القدم فيفا، بعدما أصبح يحتل المركز 43 عالميا. المنتخب الوطني، لي رجع كيدربو وحيد خاليلوزيتش، خسر بلاصة في التصنيف العالمي، بعدما كان في المركز 42 عالميا في الشهر لي فات. واصبح المنتخب الوطني يحتل المركز الخامس قاريا، وراء كل من منتخبات السنغال المتصدر وتونس ونيجيريا والجزائر. أما على المستوى العالمي، فالمنتخب مازال كيتصدر الترتيب العالمي متبوعا بفرنسا ثم البرازيا، فيما يحتل منتخب إنگلترا المركز الرابع والأوروغواي في المركز الخامس. ورغم أن المنتخب المغربي تعادل مع موريتانيا بزيرو لزيرو وربح بوروندي بثلاثة لزيرو في الإقصائيات الإفريقية المؤهلة إلى نهائيات كأس إفريقيا للأمم بالكامرون 2021، إلا أنه ما تمكنش باش يحسن تصنيفو الدولي. | المنتخب خسر بلاصة في تصنيف “فيفا”.. رجع 43 عالميا |
قال مدرب المنتخب المغربي لكرة القدم هيرفي رونار ان نور الدين امرابط مستعد للمشاركة في ماتش الغد ضد البرتغال عن المباراة الثانية في مونديال روسيا. واكد رونار في ندوة صحافية ب”لوجنيكي” بموسكو عقدها قبل قليل ان قرار المشاركة سيتم اتخاذه بعد الانتهاء من التداريب اللي غادية تسالي من هنا لشوية “بعد المباراة سنتخذ القرار انا وطبيب المنتخب واللاعب”. | رونار: امرابط باغي يلعب وها اللي غادي يحسم الماتش |
– عثر على شاب من مواليد 1997 ، جثة هامدة بدوار بالقرب من دائرة “بن أحمد “بإقليم سطات ، وقد أقدم على الإنتحار بتناول مادة سامة ،حيت كان يعاني قيد حياته من إضرابات نفسية زار بسببها أطباء إخصائيين /هيسبريس – أقدم مرشد سياحي غير مرخص ، على محاولة إضرام النار بجسده ، بالقرب من مسجد “بن يوسف” بالمدينة العتيقة بمراكش ، تعبير منه عن إستئائه بسبب منعه من القيام بعمله ، لكن تدخل عناصر الشرطة وعناصر الوقاية المدنية ،أوقفه دون إرتكاب ما لايحمد عقباه /شوف تيفي – أقدم تلميذان على الإعتداء بسلاح أبيض على أستاذ قام بحراستهما في إمتحان الباكالوريا ، أثناء خروجه من مركز الإمتحان بثانوية “سيدي إسماعيل” التأهيلية بالجديدة، وتسببا في نقله على وجه السرعة إلى المستعجلات إذ تطلب رتق الجرح 8 غرزات /أخبارنا – لقي مهاجر مغربي مصرعه طعنا بسكين ، أمام مخبزة في مدينة “لييج” البلجيكية ،على يد مهاجر تونسي /ناظور سيتي – أقدم تلميذ على توجيه لكمة قوية ، لزجاج نافذة قسم بالثانوية الإعدادية “إبن الهيثم” بأكادير ، ماتسبب له في جرح خطير على مستوى اليد ، إستدعى نقله من طرف السلطات الأمنية نحو المستشفى الجهوي لتلقي العلاج ، بعد ضبطه وهو يغش في إمتحان الباكالوريا بإستعمال تقنية تكنولوجيا جد متطورة لتسريب إمتحان الرياضيات /العمق – لقي شخصان مصرعهما وأصيبت إمرأتان وطفلة قاصر بجروح ، نتيجة حادثة سير مروعة ، قرب الشاطئ الأبيض في كلميم ، بعد أن انقلبت سيارة خفيفة تنقل عائلة على قارعة الطريق عدة مرات، قبل أن تصطدم ببالوعة للصرف الصحي قرب المقطع الطرقي “مكيطع الصفي” ، ما أسفر عن وفاة سبعيني وطفل آخر في الحين /كود – تعرضت سيدة تبلغ من العمر 68 سنة لإصابات خطيرة ، بعد طعنها بواسطة سيف من طرف أحد أبنائها ، لحظات بعد أذان صلاة المغرب ب”حومة العوينة” بطنجة ، أثناء دخول 3 من أبنائها في شجار عنيف إثر خلاف حول أداء فواتير الماء والكهرباء ومصاريف المنزل ، ما تسبب في إصابتهم بجروح متفاوتة الخطورة إستدعت نقلهم إلى مستعجلات مستشفى محمد الخامس /طنجة24 – لقيت سيدة مصرعها متأثرة بعضة كلب مسعور، هاجمها بأحد الدواوير بالجماعة القروية ” سيدي عبد الله غياث” قبل أسبوع ، لتلفظ أنفاسها داخل مستشفى إبن زهر “المامونية” بمراكش /مراكش الأن – لقي رضيع يبلغ سنة من العمر مصرعه غرقا في سطل ماء، في أحد أحياء بني ملال ، عندما كان يلهو بجانب والدته التي كانت تقوم بتنظيف الملابس ، وفي غفلة منها سقط بالسطل المليء بمياه التصبين ، ولفظ أنفاسه الأخيرة به/ أخبارنا | أش واقع اليوم: ها حصيلة الانتحار والاغتصاب والتشرميل والغرق اليوم |
كشفت وسائل إعلام بلجيكية، أن مكتب الأجانب البلجيكي، أطلق السيمانة الفايتة سراح 300 شخص من مراكز الإحتجاز، كانوا محتجزين لوجودهم في البلاد حقاش كالسين فيها بشكل ماشي قانوني. وكشفت أن السبب وراء الإطلاق سراح هاد الفئة هو أن المراكز كانت عامرة للغاية لدرجة أنها كانت كتواجه صعبوة ف الالتزام بتعليمات الحكومة بشأن التباعد الاجتماعي، مما كيعين أن الناس خاصهوم يبقاو 1.5 ف جميع الأوقات. | بسبب “كورونا”.. بلجيكا طلقات 300 حراك من مراكز الاحتجاز |
نهار السبت كان عند دنيا باطمة عرس في الناظور ديال عائلة بغاوها تشارك فرحتهم في ليلة العمر. الاتفاق كان أنها تخلص كاش ب25 مليون باش تغني في العرس مدة 4 ديال السوايع، وملي دوزو الكلمة شدات آفونس ديال 5 المليون وتشرطات عليهم مزيان كيفما كدير على أي واحد. شروط باطمة لي ولاو معروفين هما يشدو ليها وللناس لي معاها أوطيل 5 نجوم وطابلة ديال تريتور تكون فيها هي وراجلها وصحاباتها ولي غادي ديرلها الماكياج ولي غادي تلبسها، ومايكونش معاهم شي واحد براني، زيد عليها صحاب العرس يقطعو ليها تذكرة الطيارة من كازا لعندهم فالناظور. للأسف هادشي كامل ماوقعش وخوات بيهم، لأن باطمة خرجات حتال النصاصات ديال الليل مع عند الشرطة القضائية. | قضية “حمزة مون بيبي”.. باطمة خوات بعروسة وشادة 5 مليون عربون من أصل 25 مليون |
لبارح الصبليون ماخلاو ماقالو فينا كمغاربة وعتابرونا وحوش، وبينو على كاع الحقد الدفين لي عندهوم تجاهنا، وفالمقابل كاين مغاربة محيحين وكيعتابرو ان الدولة كتبيع ولادها وكتلعب بيهم، وفالوقت لي جميع الاسبان تجمعو على رأي واحد هو يدافعو على بلادهوم، كتلقى لمغاربة اكثر ناس كيضربو فبعضياتهوم. الغريب فهادشي كامل هو ديك لمغاربة لي كيقولو كيفاش المغرب كيلوح ولادو، زعما بحال هاد الناس كيعتارفو بأن سبتة إسبانية، في حين ان الدولة وغالبية الشعب كيآمنو بأن سبتة مغربية، وهادشي كان واضح من خلال دخول 2600 مغربي لسبتة وبعد يومين خرجو طوعيا، حقاش دخلو يشوفو سبتة واللي مشى يشوف عائلتو ورجعو بحالهوم. سبتة مغربية وهادشي باش كيآمنو لمغاربة، وحتى نسبة السكان المغاربة فسبتة ومليلية، أكبر من الاسبان، ويلا مشاو الدراري لسبتة فراهوم مشاو لبلادهوم، والمستعمر هو لي خاصو يخرج يمشي يرجع لاوروبا. | علاش كولشي كاعي من دخول المغاربة لسبتة؟. واش عارفين ان سبتة بلادنا وأن غالبية سكانها مغاربة |
أشهر جوج شخصيات فمواقع التواصل المغربية تلاقاو البارح. سينا مولات “you are handsome like angel” وساري كول مولات “نت نت القواد” الي بجوج مقطعات الوراق ومسلكاهم الحياة لي عايشينها بكل حرية ونشاط من البارح وهما دايرين البوز، واللقاء ديالهم غطا على الزبلة لي طايحة فيها ندى حاسي المعروفة ب”كيم كاردشيان الخميسات” لي سبات محمد باسو بمصطلحات عنصرية. كاع الهبال والهربة كان فهاد اللايف، وكان كامل ضحك وتقشاب بين جوج بنات معرفناهم طالقينها معرفناهم من نيتهم. المهم هما قالو انهم ناويين يديرو duo بجوج… الحاصول، دمتم في مواقع التواصل باش تفوجو على الشعب. | لقاء العمالقة. سينا وساري كول تجمعو ف”لايف” واحد وباغين يديرو “duo” |
زهير فضال وقفوه البوليس فالصبليون. الدولي المغربي، وحسب ما أكدته تقارير إعلامية أجنبية أمس الاثنين، أوقف من طرف شرطة إشبيلية لقيادته سيارة بسرعة تجاوزت 50 كلم المحددة في المجال الحضري. وذكرت صحيفة «موندو ديبوستيفو» أن فضال، المنتقل حديثا إلى سبورتينغ لشبونة من نادي إشبيلية الإسباني، ضبط، الخميس الماضي، من قبل شرطة مرور المدينة بمنطقة «بالميدرا»، لعدم احترامه سرعة السير، وتجاوز إشارة المرور الضوئية أثناء الضوء الأحمر، مشيرة إلى أنه جرى تحرير مخالفة في حقه لعدم التزامه بشروط السلامة المرورية. | زهير فضال وقفوه البوليس فالصبليون |
بمجرد ما انتشر خبر قرار قاضي التحقيق بالمحكمة الاستئنافية بأكَادير بمتابعة رئيس جمعية لحقوق الطفل، متهم باغتصاب طفلة قاصر والتسبب فحملها، بالسراح المؤقت، مجموعة من الحقوقيين على مواقع التواصل الاجتماعي استنكرو هذ القرار، نظرا لبشاعة الجريمة اللي تم اتهامو بارتكابها، واللي كتستوجب متابعتو فحالة اعتقال احتياطي حماية لحقوق الضحية المفترضة. ونشرات الحقوقية فدوى الرجواني، فحسابها على فيسبوك، تدوينة كتقول فيها بللي قرار إطلاق سراح المعني بالأمر جريمة، وأنه فور إطلاق سراحه، دار أوديو عممو فواتساب، كيسب فيه الحقوقيين بأوصاف شنيعة، وعاير فيه حتى الضحية المفترضة القاصر، بحيت وصفها ب”الطوبة” وقال أنه مايدخلهاش حتى من الشتا. وحسب مصادر “كود”، فالوكيل العام للملك فاستئنافية عاصمة سوس دخل على الخط، وشاف بللي قرار قاضي التحقيق مخالف لملتمس النيابة العامة، وطالب الغرفة الجنائية باعتقال المتهم من جديد، وهو القرار اللي غيتم البت فيه السيمانة الجاية، بصفتو مرجع استئنافي. وخلص المتهم عند إطلاق سراحو كفالة مالية ديال 3000 درهم، وتم إخضاعو للمراقبة القضائية مع سحب جواز السفر منو، بينما تم توجيه الضحية المفترضة للخبرة الطبية. وللإشارة، كانت الوالدة ديال القاصر، اللي كتنحدر من منطقة القليعة بالقرب من إنزكَان، واللي كتبلغ من العمر 14 سنة، تقدمات بشكاية للنيابة العامة باستئنافية أكَادير، كتشتكي من خلالها تعرض بنتها للاغتصاب من طرف رئيس جمعية لحقوق الطفل، بعدما استدرجها وغرر بيها، وهذشي تسبب فحملها، وهي دابا فشهرها الثامن. | سب الحقوقيين ووصف الضحية ب”الطوبة”.. روينة نايضة بعد متابعة حقوقي متهم باغتصاب قاصر حملات فحالة سراح.. والمحكمة غاتراجع قرارها |
الخبر لي نشرات “كود” هاد صباح على نوطيرا لي مزوجة نوطير هو خو فنان وملحن مشهور في المغرب زادت قوادت بعدما قررو البوليس يهبطو مها الحبس معاها وغدا غادين يتقدمو قدام وكيل الملك في قضية تعذيب الخادمة لي دارو ليها قتلة ديال الكلاب. هاد ناس لي دَخل ليهم هاد الملحن لي كان شاهد على تجنديغ لي كتاكل الخادمة منفع في والو، والبوليس دارو خدمتهم ودابة القضية غادي تزيد تكبر. ودابو المصيبة في هادشي كامل كيفاش المرا لي نوطيرا هي وراجلها لي زعما قارين القانون ويفترض يكونو واعين يديرو هاد الحالة في انسانة مخلية بلادها ولي قدامها وموراها باش تضرب الكرفي. قوم معند بوه ضمير لا احساس لا تاوزة. هاد العائلة غادين يكونو عندهم تهم ثقيلة بزاف حيت عذبو سيدة تعذيبة متبغيهاش لعذوك. | قضية مرات خو الفنان المشهور تكفسات. شدو الزوجة ومها في قضية تعذيب خادمات اندونيسيات في كازا |
لبارح الخميس، انهت غرفة الجنايات الابتدائية بمحكمة الاستئناف بالدارالبيضاء، قضية يتابع فيها وحش بشري، كان اغتاصب طفل قاصر. المتهم أدين ابتدائيا باغتصاب الطفل القاصر، اللي كيعاني من خلل ذهني، وتحكم عليه فالاستئناف بتخفيض العقوبة ل 4 سنوات وجعلها عقوبة حبسية!. | بلاصة ماتزيد تغرقو نقصات لو من المدة الحبسية.. استئنافية كازا حكمات على مجرم غتاصب درّي صغير كيعاني من إعاقة ذهنية غير ب 4 سنين ديال الحبس |
عقب بيير موسكوفيتشي، مفوض الإتحاد الأوروبي المكلف بالشؤون الاقتصادية والمالية والجبائية والجمركية، على تصويت البرلمان الأوروبي بالإيجاب على الإتفاقية الفلاحية التي تربط الإتحاد الأوروبي والمملكة المغربية، بالتأكيد أن تعديلها وضع حدا لكل الشكوك القانونية التي قد تضر الشركات او سكان “الصحراء الغربية”. واعتبر المفوض الأوروبي بيير موسكوفيتشي في تدوينة عبر صفحته الشخصية في “تويتر”، أن الشراكة التي تربط بين الإتحاد الأوروبي والمملكة المغربية قد أصبحت أقوى من ما مضى. | المفوض الأوروبي المكلف بالشؤون الاقتصادية والمالية والجبائية والجمركية: شراكتنا مع المغرب ولات أقوى |
عبد اللطيف الجواهري، اللي ف العمر ديالو ثمانين سنة، دوز منها 16 عام كوالي لبنك المغرب، جا الوقت باش يمشي يرتاح حسب مصادر. مغادرة الجواهري لمسؤولياته ببنك المغرب، كان متوقع منذ مدة ، كانت مؤسسة بنك المغرب محتاجة للاستقرار من أجل تحسين عملية الانتقال اللي تمت في اطار تعويم الدرهم واللي تقريبا كانت واحدة من آخر المهام الكبيرة اللي تكلف بها الجواهري. عموما وبعض النظر عن الاسم او البروفيل اللي غادي يجي بلاصت الجواهري فإنه بالتأكيد سيجد صعوبة في ملأ الفراغ الذي سيتركه ابن فاس وراءه، وهو الرجل الذي كانت التقارير السنوية التي كان يقدمها امام الملك تشكل مادة دسمة للنقاش السياسي و الاعلامي، وهاذشي ماغريبش على الجواهري اللي ماكانش مسؤول عادي بل رجل دولة من ذاك النوع اللي ما بقاتش النخب المغربية تانتج بحالو حسب متتبعين. | الجواهري قريب يخرج من بنك المغرب |
فيديو فشكل ديال سعد لمجرد. موقع التواصل الاجتماعي «انستگرام» عرف، في الايام الماضية، تفاعل واسع مع فيديو قديم للمطرب المغربي، يعود لسنة 2007، فاش مان مازال طالب في برنامج «سوبر ستار». وظهر صاحب «انت معلم» في هاد الشريط المصور كيهدر على والدته وكيف تتعامل معه بطريقة فيها التريكيل، وهو ما أثار موجة من التعليقات التي كانت في مجملها ساخرة، وركزت بالأساس على شكل المطرب المغربي قبل النجومية وأسلوبه في وصف علاقته بأمه. | فيديو قديم ديال سعد لمجرد مشعل الانستگرام |
هاد الوقت الواحد كيدير أي حاجة باش يدير البوز واخا تكون شهرة غادي ترجع عليه ببومزوي. هادشي لي وقع مع واحد الذهايبي عطا خاتم الزواج لكوبل مراكش ( ياسين وسهام) لي كانت باطمة دارت ليهم العرس في كازا وشرات ليهم الدار في مراكش. الناس لي تحزو على الفلوس مشاو بغاو يبيعوه لقاوه ساوي 600 درهم. هادشي لي معجبش الكوبل حيت مول الخاتم كان دار شوهة وفيلم باش يعطيه ليهم ومشا حتال مراكش والفيديوهات والصحافة والروينة الكحلة. ياسين وسهام لي حظاو بمتابعة كبيرة بزاف اعتبرو راسهم ضحية نصب واحتيال، ومول الخاتم دار ليهم الشوهة، وداكشي علاش مشاو عند صفحة “حمزة مون بيبي” وقالو ليه ينشر المحادثة لي كتاكد أن ثمن الخاتم مفايتش 600 درهم. | كوبل مراكش لي شرات ليهم دنيا باطمة الخاتم تعرضو لعملية نصب كبيرة -صور |
توصل فريق من جامعة “فيرجينيا” لإكتشاف جديد، خلال واحد الدراسة حول مرض الكبد الدهني، وربط هذا المرض مع التجاعيد الغشائية الي كتظهر فالنواة، بحيث اكتشفو طريقة لتهدئة هاذ التجاعيد، بإضافة البروتين مرة أخرى، الشيء لي كيساعد على محاربة آثار الشيخوخة فالجسم. وتابعت الدراسة، أن مرض الكبد الدهني، الي كيسببو تراكم الدهون داخل الكبد و كيضعف وظيفتو، وربما كتزاد هاذ التجاعيد كلما تقدمنا فالعمر، وكتتداخل مع قدرة الخلايا على إنتاج الحمض النووي. وأضافت الدراسة، أن هذه التجاعيد فغشاء الخلية كتكون نتيجة نقص فالبروتين، وهو بروتين خلوي، وبإضافتو مرة أخرى لغشاء الخلية يمكن يساعد فتقليل التجاعيد، والصعوبة لي كتواجههم هي فكيفية الحصول على البروتينات وتوصيلها للخلايا ومن المرجح أنه يتم استخدام الفيروسات المعدلة لنقل البروتين إلى الكبد. | دراسة. لقاو علاج جديد كيقضي على الشيخوخة |
كتعيش مدينة كاستييخو أزمة مادية خانقة هادي ما يقارب السنة، بعدما تسد معبر طاراخال لي كانت كتخرج منو السلعة، وهادشي أثر بشكل كبير على سوق المسيرة لي فكاستييخو، وباقي الاسواق لي كانو المورد الاول لرزق الاف الاسر فالمدينة. هاد الازمة نتج عنها معاناة اجتماعية لآلاف الاسر لي فقدات مورد رزقها سواء من الناس لي كانوا خدامين فمعبر طاراخال، أو لي خدامين فالأسواق. وحسب مصادر محلية فقد انتحر يوم أمس الخميس، رجل خمسيني يعيش ضائقة مادية هو وأسرته منذ اغلاق باب سبتة. | بعدما تسد باب سبتة ومبقاش الكونطربوند.. واحد نتاحر البارح فكاستييخو بسباب الأزمة المالية |
كشفت تقارير إخبارية عن تقدم وتيرة اشغال الترميم والاصلاحات بمعبر “تاراخال” على الجانب المغربي، وهي الاشغال التي استهدفت توسيع المنطقة الحدودية بشكل كبير، إضافة إلى عمليات الصباغة والتبليط وتهيئة الممرات. كما سبق للسلطات المحلية بمدينة سبتة تنفيذ اصلاحات مماثلة همت توسعة الممرات وتجهيز الأرضيات والأرصفة وعلامات التشوير وممرات الراجلين. وحسب المصادر ذاتها، السؤال الكبير المطروح دابا هو امتا غادي يتفتح المعبر في شكله الجديد بدون نقل السلع والبضائع.. | ها فين وصلات الإصلاحات اللي دارتها السلطات المغربية في معبر باب سبتة |
حسب نتائج استطلاعات الرأي بخصوص نتائج الانتخابات التشريعية الاسبانية اللي دارت اليوم فان مرشح الحزب اليميني المتطرف الاسباني “بوس” ربح المقعد الوحيد المخصص لسبتة فالبرلمان المقبل. التلفزيون الاسباني قال ان هاد الرباح ماشي نهائي وباللي خاص الانتظار شوية. فمدينة مليلية ذهب المقعد لليمين المحافظ الحزب الشعبي. المصيبة ان اللي ربح المقعد فسبتة هو اللي قال خاص ضروري نبنيو سور بين المغرب وهاد المدينة لحمايتها من اعداد المهاجرين. لنا عودة للموضوع | ها ناري. اليمين المتطرف ربح فسبتة. اللي قالو خاص سور مع المغرب طلع للبرلمان |
هاد النقاش الدائر اليوم على ملف الطالب ايت الجيد بنعيسى ولي دار فيه قاضي التحقيق فمحكمة الاستئناف بفاس قرار متابعة حامي الدين القيادي في البيجيدي بتهمة المساهمة ف القتل العمد، صدم الأمانة لحزب العدالة والتنمية ولكن فنفس الوقت كشف على أن الصراع السياسي والقضائي فهاد الملف وصل للقمة ديالو. وعلاش كنقولو وصلو للفينال، يا ربحة يا ذبحة كيف كيقول المثل، دبا اللقاء لي دارت لجنة الدفاع عن حامي الدين لبارح الثلاثاء 11 دجنبر الجاري، ول ترأسو مصطفى الرميد، خرج بخطوات كتأكد هادشي لي كنقولو. من بين الخطوات حسب ما علمته “كود” توسيع دائرة الدفاع ولي بان حسب معطيات حصرية لـ”كود” غايكونو فيه شخصيات بارزة فالمحاماة وحقوق الانسان. ماشي غير هادشي الرميد مشا بعيد، واعتبر الملف ديال استقلالية القضائية ولبس جبة المحامي فهاد الملف، لذلك قررت اللجنة، لي انعقدت فسرية تامة باش تمشي عند جميع الأحزاب السياسية والفرق البرلمانيية. طبعا نهار لقاء الأمانة العامة للبيجيدي، مور مسالا صرح قيادي لـ”كود” :” ميمكنش نستمرو فهاد الوضع”، وهاد المصدر كيتعبر دينامو القرارات المهمة فالبيجيدي قال كذلك :” للاسف باقي تلفون خدامة”. هاد الخطوات لي انخرط فيه البيجيدي بتياراتو سواء مناصري بنكيران أو تيار الاستوزار، كتخلي واحد كبير مطروح ولي طرحات كود على قيادي بارز :” واش هاد القضية ديال حامي الدين خلقات ازمة بين البيجيدي والقصر”، طبعا المصدر رفض يجاوب واكتفى بالقول :” معارفينش شنو المآل ديال الملف”. | واش قضية حامي الدين غاتخلق أزمة جديدة بين البيجيدي والقصر؟ |
القضية لي فجرها والد سعيد عويطة ولي طلعات غير كذوب، خلات بزاف ديال الناس يتضامنو مع البطل العالمي. من غير الناس لي تفاعلو إيجابيا مع القصة لي جمعها دغيا سعيد بعقد ندوة صحافية، أكد فيها ان تصفية حسابات مورا الفيلم كامل، خرجو نجوم وعبرو عن رفضهم للتعامل مع بحال هاد القضايا. والممثل طارق البخاري دار تصويرة عويطة في بروفيل وأكد في رد على التعليقات أن هضرة باه مامنها والو. وكان عويطة جاب خوتو ومو الحقيقية، ودواو على إدمان الأب ديالهم، وهي القصة لي تجمعات وتطوات بلا كثرة الهضرة. | تضامن كبير مع سعيد عويطة في القضية لي نوض باه |
أحبطت عناصر الدرك الملكي بجماعة دار الكبداني إقليم الدريوش، ليلة أول أمس، عملية للهجرة السرية بمصب واد سيدي احساين. وأوقفت عناصر الدرك، 25 مهاجرا سريا ينحدرون من دول جنوب الصحراء، بينهم 4 أطفال وعدد من النساء ، حين كانوا يحاولون ركوب أحد قوارب الهجرة السرية. | توقيف 25 افريقي كانوا غاديين يحرگو لاسبانيا |
“فيناهوما الكمامات الطبية وفين لقاوهم” هو السؤال لي كيتكرر هاد الأيام الأخيرة عند المغاربة، وها القضية وصلات للبرلمان. وزير الصحة خالد ايت الطالب، قال اليوم بمجلس النواب، :”ننتج 4،5 مليون كمامات منزلية”، مضيفا :”المغرب لديه مصانع في هذا الاتجاه”. وشدد المتحدث أنه تم تدارك الخصاص في قضية الكمامات. | وزير الصحة: المغرب ينتج 4،5 مليون كمامة يوميا |
قال مدرب الاسود الجديد البوسني وحيد خليلوزيتش فندوة صحافية فالرباط باللي « عزيز علي نربح ولا خسرت كنمرض وجاتني قبل ما نوقع مع المغرب عروض مغرية بزاف » واكد ان قيمتها كتفوق 4 مرات العرض اللي قبلو مع المغرب. الصالير ديالو مع الاسود 80 مليون فالشهر والعقد فيه 4 سنوات. واكد انو خاصو الخدمة بزاف. بخصوص المنتخب قال ان لاعب اللي كيحمل القميص خاصو يكون عندو نيفو طالع بزاف وانو كاينة معايير واضحة باش تلعب فالمنتخب. مذكرا ان لعابة فالبطولة المغربية عندهم النيفو يحملو القميص الوطني وقال « كاينة لعابة ليدر كيلعبو فدول ما عندهاش نيفو كبير وخاص النقاش ». | مدرب الاسود: عزيز علي نربح ولا خسرت كنمرض وجاتني قبل ما نوقع مع المغرب عروض مغرية بزاف |
الشتا ديال اليوم خرجت على عائلة. فوفق ما علمته «كود»، نقلت عائلة مكونة من 7 أفراد في حالة صحية حرجة، إلى إحدى المصحات بالدار البيضاء، بعد انقلاب سيارة كانوا على متنها بسيدي بنور، إثر فقدان السائق السيطرة عليها نتيجة انزلاقها بفعل التساطقات المطرية الغزيرة التي عرفتها عدد من مدن المملكة. وحسب ما أكده مصدر «كود»، فإن طفلا، يبلغ من العمر 4 سنوات، فارق الحياة بعد لحظات من إدخاله قسم الإنعاش، حيث ما زالت والدته تصارع الموت، بينما أصيب باقي أفراد العائلة بجروح متفاوتة الخطورة. | الشتا ديال اليوم خرجت على عائلة. كسيدة خايبة فسيدي بنور مات فيها طفل عندو 4 سنين وتصابو فيها 6 بجروح خطيرة |
كشفت خصومة بين أحد رؤساء المجالس الإقليمية في جهة الرباط سلا القنيطرة، وصاحب مكتب دراسات، عن أسرار وخبايا ظلت طي الكتمان، وهي الأسرار المرتبطة بكيفية صرف الملايين التي يتم الحصول عليها من برامج التأهيل الحضري، التي تخصصها المديرية العامة للجماعات المحلية لفائدة الجماعات المحلية دون اقصاء. وأفادت مصادر اليومية أن سبب افتضاح تبادل المنافع بين رئيس المجلس الإقليمي الذي يشتغل العضوية في المؤسسة التشريعية، وصاحب مكتب دراسات، تعود إلى الذعيرة التي فرضها المجلس الاقليمي على صاحب مكتب الدراسات، والمحددة في 120 مليونا، وهو ما اعتبره انتقاما. | الفلوس ديال التأهيل الحضري داها الريح |
قالت الشرطة الاسبانية أن التحقيقات التي قادتها رفقة نظيرتها الهولندية، حول إحتراق سيارة مغربية في مدينة ماربيا، بإحدى المناطق التي تعرف كثافة سياحية عالية، لا علاقة لها بالارهاب كما كان معتقدا في بداية التحقيق. وكانت السيارة قد تعرضت للاحتراق قبل أزيد من أسبوعين بمنطقة بورتو بانوس وسط ماربيا، إذ إعتقدت الشرطة أن الحادث له علاقة بالارهاب، بعدما إكتشفت أنه إضرام بالسيارة مدبر ولم يكن بسبب تماس أو حادث عرضي. وقاد التحقيق المشترك بين الشرطة الهولندية والاسبانية إلى إكتشاف أن إضرام النار بالسيارة ذات الترقيم المغربي، جاء تصفية للحسابات بين مافيات المخدرات الصلبة بهولندا. | بوليس الصبليون : الطوموبيل المغربية لي حرقوها فمنطقة سياحية عندها علاقة بمافيا المخدرات ماشي الارهاب « فيديو » |
المغنية الأمريكية بريتني سبيرز، نشرات فيديو في انستكَرام وهي كتشطح ملي كانت كتدرب على رقصة جديدة، لكن دارت حركة فاشلة وهي تهرس من رجلها. بريتني حطات الفيديو في صفحتها وقالت “مشطحتش هادي 6 اشهر. في الفيديو كنشطح حفيانة، لكن يمكن ليكم سماع اللحظة فين تهرسات فيها رجلي”. يذكر بأن سبيرز هي واحدة من أشهر مغني البوب، وفي فترات سابقة كانت وحدة من أكثر المغنين بيعا لإسطواناتهم في مريكان. كما واحتلت المرتبة الـ12 بين أغنى العيالات فعالم الغناء الاستعراضي. | كانت كتشطح.. بريتني سبيرس تهرسات من رجلها وصوت العظم تسمع بجهد -فيديو |
وقعت الحكومة، اليوم الخميس، على مكسب حقوقي كيتجلى فتفعيل التدبير رقم 53 من خطة العمل الوطنية فالمجال ديال الديمقراطية وحقوق الإنسان اللي نص على العمل على تغدية الأشخاص الموضوعين تحت الحراسة النظرية. وقدم مشروع قانون كينص عل تعديل الفصلين66و460 من قانون المسطرة الجنائية لتضمينهما النص على ضمان التغدية للأشخاص الموضوعين تحت تدابير الحراسة النظرية. | الحكومة غادي تتكلف بالماكلة ديال المحروسين نظريا |
اعتبرو مجموعة من الباحثين الكنديين أن 13 نوع من الحشيش د”ساتيفا” يقدر يمنع انتقال عدوى مرض “كوفيد 19” الناتج عن فيروس كورونا المستجد، ويساعد فالعلاج منو. العلماء دارو تجارب على 800 نوع من الحشيش، واكتشفو أن بعض الأصناف كتقلل من دخول هذ الفيروس للرية، وتقدر تقلل تطورو فالذات وخطر الإصابة بالعدوى. مواقع دولية كثيرة، ومنها “ذا نيكست ويب”، تناقلات الخبر بشكل كبير، وشافت أن هاد النوع من العلاجات ممكن يكون حسن من العلاج بالهيدروكسي كلوروكين، خاصة بعد الدراسة اللي تنشرات فمجلة the lancet العلمية، واللي كتقول ان الهيدروكسي كلوروكين ماشي فعال بل بلعكس يقدر يقتل كثر ديال المرضى بكوفيد 19. رابط مقال “ذا نيكست ويب”: https://thenextweb.com/corona/2020/05/22/cannabis-is-more-effective-at-preventing-and-treating-covid-19-than-hydroxychloroquine/ | الحشيش حسن من الهيدروكسيكلوروكين فعلاج كورونا |
حتى وهو ماشي رئيس حكومة ماشي امين عام لحزب العدالة والتنمية مازال كيصنع الحدث. عبد الاله بنكيران دخل ثقافة جديدة للحقل السياسي. دارو ولات شخصية سياسية ماشي اجتماعية. مناسبة هاد الشي ما اثير منذ ظهور صورة بنكيران مع الكاتب والصحافي بلال التليدي وفالخلفية كاينة صورة “بنكيران مع الراحل عبد الله باها” فبلاصة صورتو مع الملك محمد السادس. اللي وقع ان صورتو مع الملك طلعها شوية الفوق فنفس الصالون فنفس البلاصة وهبط صورة صاحبو. بنكيران استغرب اللي حاول يشكك فموقفو من الملكية ومن الملك بهاد الشي واكد ان موقفو تابث. التبرير للي عطاه كما استقته “كود” هو انو باللي ما بقاش رئيس حكومة بدل بلاصتها وحطها الفوق ونزل صاحبو اللي كيقول عليه “درنا هاد الشي مجموعين =الحكومة والحزب= ومشى وخلاني”. بنكيران اكد وعاود اكد باللي موقفو من الملكية متطرف كاع. يعتقد “ان المغرب لن تقوم له قائمة بدون ملكيته” لدرجة٬ يضيف ل”كود”٬ حتى ولاو كيتاهموه صحابو قبل خصومو بالمبالغة فهاد الحب والدفاع عن الملكية | كيفاش صالون بنكيران ولى شخصية سياسية غير كيوقع شي تغيير كيولي حدث. علاش طلع صورتو مع الملك وهبط صورة صاحبو باها؟ رئيس الحكومة السابق : بلا ما تحاولو تفهمو راه موقفي متطرف من الملكية ولن تقوم للمغرب قائمة بدونها |
جا يضحي بالحولي صدق مضحي بيه. هادشي وقع في بني ملال، حيث فارق رجل في عقده الثالث، ظهر اليوم الاثنين، الحياة بالمركز الاستشفائي الجهوي متأثرا بجرح غائر في القلب أصيب به خلال قيامه بعملية سلخ أضحية العيد. وذكرت مصادر أن الهالك المسمى قيد حياته عبد الفتاح .س ، وهو متزوج وأب لطفل واحد ، قضى بسبب حادث عرضي تعرض له بينما كان يقوم بعملية سلخ أضحية العيد بين أفراد أسرته بحي اولاد عياد بمدينة بني ملال، عندما حين فقد توازنه وسقط على مدية كان يستعملها في العملية، ما تسبب له في نزيف حاد أنهى حياته. | حادث مأساوي نهار العيد ف بني ملال |
وأفادت المديرية العامة للأمن الوطني، في بلاغ، أن فرقة الشرطة القضائية باشرت إجراءات المعاينة المكانية، كما تم رفع مختلف الآثار والأدلة المادية من مكان الحادث، وذلك في انتظار استكمال إجراءات البحث الذي يجري تحت إشراف النيابة العامة المختصة، للكشف عن دوافع وخلفيات وملابسات إقدام الموظف المذكور على الانتحار. وأضاف البلاغ أنه بموازاة ذلك فقد تم إيداع جثة الهالك بمستودع الأموات رهن التشريح الطبي. | شرطية نتاحرات بالفردي ديالها فميسور |
ولاية جهة مراكش آسفي نفات اختفاء أزيد من 30 بَاسْبُورْ بإحدى الملحقات الإدارية التابعة لعمالة مراكش مؤكدة أن الأمر يتعلق باختفاء ملفات لطلب الحصول على جواز السفر تقدم بها 28 من المواطنين التابعين للنفود الترابي للملحقة الإدارية ازلي، المنطقة الحضرية المنارة. وأكدت الولاية في بيان توضيحي، فتح تحقيق إداري حول ظروف وملابسات هده الواقعة، كما تم فتح بحث قضائي من طرف السلطات المختصة تحت إشراف النيابة العامة | ولاية جهة مراكش آسفي نفات اختفاء 30 باسبور وها الحقيقة |
Subsets and Splits